Ο πρίγκιπας Χάρι και ο 'Ελτον Τζον ξεκινούν παγκόσμια συνεργασία κατά του HIV στους άνδρες\nΟ πρίγκιπας Χάρι και ο σταρ της μουσικής ‘Ελτον Τζον ενώνουν τις δυνάμεις τους, εγκαινιάζοντας μια “παγκόσμια συνεργασία”, που θα εστιάζεται στη θεραπεία των λοιμώξεων από τον ιό HIV στους άνδρες, ανακοίνωσε το φιλανθρωπικό ίδρυμα κατά του AIDS του Βρετανού τραγουδιστή.\nΟ 71 ετών τραγουδιστής και ο 33 χρόνων πρίγκιπας είναι και οι δύο διακεκριμένοι ακτιβιστές του ιού HIV και της νόσου AIDS. Ο Τζον τραγούδησε στην κηδεία της μητέρας του Χάρι, της αείμνηστης πριγκίπισσας Νταϊάνας, και παρέστη στον γάμο του πρίγκιπα με την ηθοποιό Μέγκαν Μαρκλ τον Μάιο. Ο Τζον δήλωσε ότι ο ίδιος και ο πρίγκιπας μετείχαν προ διετίας σε ομάδα ομιλητών για τον ιό HIV και τη νεολαία –“τη μόνη ηλικιακή ομάδα του πληθυσμού στην οποία οι λοιμώξεις του ιού HIV αυξάνονται, δεν μειώνονται”. “Εκτοτε, το ίδρυμά μου μαζί και με άλλους εταίρους έχουν αναλάβει μια συλλογική, συμμετοχική έρευνα με επίκεντρο τον άνθρωπο που καλύπτει έξι χώρες”, πρόσθεσε. “Ενα καθοριστικό εύρημα από την εργασία αυτή είναι η επιτακτική ανάγκη να διευρυνθεί γρήγορα η πρόσβαση των ανδρών στον έλεγχο του ιού HIV και στις υπηρεσίες θεραπείας”.\nΣχεδόν 36,7 εκατομμύρια άνθρωποι σε όλο τον κόσμο είναι φορείς του HIV, σύμφωνα με στοιχεία του 2016 που επικαλείται το πρόγραμμα UNAIDS του ΟΗΕ. Σύμφωνα με έκθεση του UNAIDS που δόθηκε στη δημοσιότητα πέρυσι, λιγότεροι από τους μισούς άνδρες που ζουν με τον ιό HIV παγκοσμίως λάμβαναν θεραπεία σε σχέση με το 60% των γυναικών. Ο Χάρι ακολουθεί τα χνάρια της μητέρας του στην καταπολέμηση του στίγματος του AIDS και είναι ιδρυτικό μέλος και υποστηρικτής του ιδρύματος Sentebale, στόχος του οποίου είναι να βοηθηθούν παιδιά που ζουν με τον ιό στο Λεσότο και στη Μποτσουάνα.\nΕΛΤΟΝ ΤΖΟΝΠΡΙΓΚΙΠΑΣ ΧΑΡΙ


Το συνέδριο θα πραγματοποιηθεί μέσω τηλεδιάσκεψης\nΤελ. ενημ.: 08.08, 22:40\nΣτο συνέδριο στο οποίο θα συμμετάσχουν αρχηγοί κρατών και κυβερνήσεων με θέμα την βοήθεια και την ενίσχυση του λαού του Λιβάνου θα συμμετάσχει την Κυριακή το απόγευμα ο πρόεδρος της Κυπριακής Δημοκρατίας Νίκος Αναστασιάδης.\nΌπως αναφέρει σε γραπτή δήλωσή του ο κυβερνητικός εκπρόσωπος Κύπρου Κυριάκος Κούσιος, «μετά από πρόσκληση του Προέδρου της Γαλλίας κ. Εμανουέλ Μακρόν, ο Πρόεδρος της Δημοκρατίας κ. Νίκος Αναστασιάδης θα συμμετάσχει αύριο το απόγευμα, μέσω τηλεδιάσκεψης, σε συνέδριο υπό την αιγίδα της Γαλλικής Δημοκρατίας και του ΟΗΕ, με αντικείμενο της συζήτησης τη βοήθεια και την ενίσχυση του λαού του Λιβάνου μετά τα γνωστά γεγονότα που έχουν επισυμβεί στη Βηρυτό και τις πολλαπλές ανάγκες που προκύπτουν. Στο συνέδριο θα συμμετάσχουν αρχηγοί κρατών και κυβερνήσεων».


Ανοιχτό το ενδεχόμενο επαναφοράς του προστίμου για τους ανεμβολίαστους από τον Σεπτέμβριο\nΠέμπτη, 24 Μαρτίου 2022 16:41\nΤο μέτρο της επιβολής διοικητικού προστίμου στους ανεμβολίαστους άνω των 60 ετών δεν καταργείται, αλλά αναστέλλεται από 15 Απριλίου και «τον Σεπτέμβριο που περιμένουμε ότι πάλι θα πιεστεί το ΕΣΥ, το πρόστιμο θα επανέλθει.\nΗ σχετική διάταξη αφήνει ανοιχτό αυτό το ενδεχόμενο», ανάφερε σε συνέντευξή του στην ΕΡΤ1 ο υπουργός Υγείας Θάνος Πλεύρης. Η επιβολή προστίμου είχε ως αποτέλεσμα από τις περίπου 560.000 ανεμβολίαστους συμπολίτες μας άνω των 60 ετών να εμβολιαστούν περισσότεροι από 250.000 και η εμβολιαστική κάλυψη σε αυτόν τον ευάλωτο πληθυσμό να έχει ξεπεράσει το 90%, είπε ο υπουργός. Σημείωσε ότι έχει καταλογιστεί πρόστιμο 300 ευρώ μέχρι τις 15 Απριλίου και εξήγησε πως «όταν μπήκε το πρόστιμο ήμασταν σε φάση κλιμάκωσης της πανδημίας και το ΕΣΥ ήταν επιβαρυμένο. Επομένως, ήταν απολύτως λογικό. Τώρα που είμαστε σε αποκλιμάκωση, μπορούμε να αναστείλουμε το μέτρο, όμως δεν το καταργούμε».\nΔιευκρίνισε ότι η αποκλιμάκωση των μέτρων γίνεται σταδιακά. «Έχουμε κάνει ένα συνολικό σχεδιασμό μέχρι το τέλος του καλοκαιριού και θα βλέπουμε και πώς κινείται η πανδημία. Επ' αυτού του πλάνου θα γίνουν οι τοποθετήσεις και οι αξιολογήσεις από την Επιτροπή Εμπειρογνωμόνων βάσει της πορείας της πανδημίας και η κυβέρνηση θα λάβει τις τελικές αποφάσεις». Δεν έχουμε τελειώσει με την πανδημία, υπάρχει ανησυχία για το ερχόμενο φθινόπωρο, είπε ο υπουργός τονίζοντας ότι «βάσει της πορείας της κλιμακώνουμε και αποκλιμακώνουμε μέτρα. Αυτή τη στιγμή τα κρούσματα δεν παράγουν νοσηλείες, επομένως θα ήταν δογματικό να παραμείνουμε σε ένα σκληρό μοντέλο. Αν μεταβληθούν αυτά τα στοιχεία, προφανώς αυτό το μοντέλο θα αλλάξει».\nΑΝΕΜΒΟΛΙΑΣΤΟΙ ΠΡΟΣΤΙΜΟ · ΘΑΝΟΣ ΠΛΕΥΡΗΣ\nΑύξηση των οδοιπορικών ζητούν οι νεφροπαθείς από τον υπουργό Υγείας\nΑύξηση των οδοιπορικών σε συνάρτηση με την αύξηση των κομίστρων των ταξί, ζητεί με επιστολή…\nΑναμενόμενη η αύξηση των κρουσμάτων covid-19 μετά τη χαλάρωση των περιοριστικών μέτρων, που παρατηρείται σε…


Βίντεο ντοκουμέντο-Έτσι σακάτεψε Βούλγαρος οδηγός έναν ανθυποπλοίαρχο στην Κρήτη - nassosblog.gr\n100k Views by Nassosblog 9 Ιουνίου, 2020, 10:59 πμ inNews\nΆλλο ένα βίντεο ντοκουμέντο. Άλλη μια σκηνή σε πραγματικό χρόνο που θυμίζει ταινία δράσης. Όμως δεν είναι έτσι. Δυστυχώς απο τις εικόνες αυτές ένας νέος άνθρωπος αυτή την ώρα που μιλάμε παλεύει να ζήσει.\nΌπως θα δείτε, ο άτυχος ανθυποπλοίαρχος του Εμπορικού Ναυτικού από τη μία στιγμή στην άλλη εκσφενδονίζεται στον αέρα και μετά στην άσφαλτο, μπροστά στα μάτια του φίλου του που τον ακολουθούσε με άλλη μοτοσυκλέτα. Οι μοτοσυκλετιστές κινούνταν κανονικά στη δεξιά λωρίδα, φορώντας τα προστατευτικά κράνη τους, όταν ξαφνικά βρέθηκαν μπροστά στο ασημί ΙΧ που μπήκε με μεγάλη ταχύτητα στο αντίθετο ρεύμα, παρασύροντας τον 24χρονο και τη μοτοσυκλέτα του.\nΣτο σχετικό βίντεο φαίνεται ο φίλος του γλυτώνει από θαύμα και είναι εκείνος που σπεύδει δίπλα του για να τον βοηθήσει, ενώ το ασημί ΙΧ που οδηγούσε ένας Βούλγαρος συνεχίζει την τρελή πορεία του και πέφτει πάνω σε μαντρότοιχο. Το τροχαίο ατύχημα που κόστισε τον σοβαρό τραυματισμό του 24χρονου ανθυποπλοίαρχου, σημειώθηκε στο Σαραντάρη Χερσονήσου, εκεί που οι στενοί δρόμοι δεν προσφέρονται για υψηλές ταχύτητες, όπως αυτές που συνετέλεσαν στο τροχαίο το οποίο σημειώθηκε τα προηγούμενα 24ωρα.\nΗ ξεφτίλα της ΕΡΤ-Στον πάτο η πρεμιέρα της Ζυγούλη. Μόλις 1,2% η τηλεθέαση\nΔύσκολο βράδυ για την Καραβάτου-Στο νοσοκομείο η κόρη της. Η Αέλια.


CITY OF ILIOUPOLIS - ΗΛΙΟΥΠΟΛΗ - Συνάντηση για την εύρυθμη λειτουργία των λαϊκών αγορών\nΣυνάντηση για την εύρυθμη λειτουργία των λαϊκών αγορών\nΟ Περιφερειάρχης Αττικής Γ. Πατούλης στις 7/1/2020 είχε συνάντηση με τον Πρόεδρο της Παναττικής Ομοσπονδίας Σωματείων Πωλητών Λαϊκών Αγορών Δ. Μουλιάτο και αντιπροσωπεία μελών της Ομοσπονδίας.\nΣτο επίκεντρο της συζήτησης βρέθηκαν ζητήματα που σχετίζονται με παρεμβάσεις που πρέπει να δρομολογηθούν για να διασφαλιστεί η πάταξη του παρεμπορίου, η εύρυθμη λειτουργία των αγορών, η ενίσχυση της προστασίας των καταναλωτών, η ενίσχυση των\nελεγκτικών μηχανισμών αλλά και δράσεις που θα συμβάλλουν στον εκσυγχρονισμό και τη διεύρυνση των αναπτυξιακών προοπτικών των λαϊκών αγορών.\nΟ Περιφερειάρχης Αττικής Γ. Πατούλης διατύπωσε τη θέση ότι θα πρέπει να βρεθούν άμεσες λύσεις από κοινού με τη νομοθετική εξουσία. Προς την κατεύθυνση αυτή συμφωνήθηκε να υπάρξει κοινή συνάντηση με τον υπουργό Ανάπτυξης κ. Γεωργιάδη προκειμένου να συζητηθούν τα σχετικά ζητήματα και να διατυπωθούν προτάσεις για τη βελτίωση του\nΟ κ. Πατούλης επισήμανε :«Μας ενδιαφέρει να μπει μία τάξη προκειμένου να διασφαλίσουμε την εύρυθμη λειτουργία των Λαϊκών Αγορών αλλά και την προστασία του καταναλωτή. Θέλουμε τόσο οι πωλητές όσο και οι καταναλωτές να νιώθουν ότι είμαστε σύμμαχοι τους. Σε αυτή την κατεύθυνση θα συνεργαστούμε με στόχο την περαιτέρω ενίσχυση και ανάπτυξη των λαϊκών αγορών, που αποτελούν ένα πολύ σημαντικό κρίκο της εμπορικής δραστηριότητας των τοπικών κοινωνιών».\nΠΗΓΗ: Περιφέρεια Αττικής\nΤελευταία ανανέωση ( 07.01.20 )


Πάροδος ονείρων: Οκτωβρίου 2007\nΑναρτήθηκε από Ο Ξενος στις 11:14 μ.μ. 3 σχόλια:\nΑναρτήθηκε από Ο Ξενος στις 12:11 π.μ. 1 σχόλιο:\nΑναρτήθηκε από Ο Ξενος στις 4:51 μ.μ. Δεν υπάρχουν σχόλια:\nΑναρτήθηκε από Ο Ξενος στις 4:52 μ.μ. Δεν υπάρχουν σχόλια:\nΑναρτήθηκε από Ο Ξενος στις 1:58 μ.μ. 2 σχόλια:


Kokoria.gr: Εσείς γνωρίζετε από που προέρχεται η λέξη Nike της γνωστής αθλητικής εταιρίας;\nΕσείς γνωρίζετε από που προέρχεται η λέξη Nike της γνωστής αθλητικής εταιρίας;\nΗ ιστορία της Nike, ξεκίνησε το 1964. Τότε ο δρομέας Phil Knight αποφάσισε να συνεργαστεί με τον προπονητή...\nτου πανεπιστημίου του Όρεγκον, Bill Bowerman και να ιδρύσουν μία εταιρεία που θα εισήγαγε στις ΗΠΑ αθλητικά παπούτσια. Ονόμασαν την εταιρεία Blue Ribbon Sports και ξεκίνησαν τις εισαγωγές με τα παπούτσια της ιαπωνικής φίρμας Tiger.\nΗ λέξη Nike δεν είναι τίποτα παραπάνω από την ελληνική λέξη Νίκη και το λογοτυπό της το εμπνέυστηκε η Carolyn από την Θεά Νίκη και συγκεκριμένα από το φτερό του άγαλματος της Νίκης της Σαμοθράκης. [olympia]\nΕτικέτες NIKE, ΙΣΤΟΡΙΑ, ΚΟΣΜΟΣ


Κιλκίς: Συνέλευση στρατιωτικών | Κιλκίς24\nΚιλκίς: Συνέλευση στρατιωτικών\nΗ Ένωση Στρατιωτικών Περιφέρειας Κεντρικής Μακεδονίας πραγματοποιεί την Κυριακή 9 Μαρτίου 2014 και ώρα 11:30 στο ξενοδοχείο Habitat στο Κιλκίς την τακτική ετήσια γενική συνέλευσή της με θέματα:\no Απολογισμός έργου της ΕΣΠΕΚΠ.\no Έκθεση εξελεγκτικής επιτροπής.\no Οικονομικός απολογισμός – ισολογισμός 2013 – προϋπολογισμός 2014.\no Εκλογή 3μελούς εφορευτικής επιτροπής για την ανάδειξη των αντιπροσώπων της Ε.Σ.ΠΕ.Κ.Μ. στο Πανελλήνιο Συνέδριο αντιπροσώπων της Πανελλήνιας Ομοσπονδίας Ενώσεων Στρατιωτικών, που θα λάβει χώρα στην Αθήνα την 6 Απριλίου 2014.\no Διενέργεια εκλογών για την ανάδειξη των ως άνω αντιπροσώπων.\no Οποιοδήποτε άλλο θέμα ήθελε προταθεί από μέλος της Ένωσης.\nΤα μέλη της Ε.Σ.ΠΕ.Κ.Μ. που επιθυμούν να θέσουν υποψηφιότητα για την εκλογή τους ως αντιπροσώπων στο Πανελλήνιο Συνέδριο αντιπροσώπων της Πανελλήνιας Ομοσπονδίας Ενώσεων Στρατιωτικών, μπορούν να αποστείλουν είτε αυτοπροσώπως, είτε δια αλληλογραφίας (κλασσικής ή ηλεκτρονικής), είτε με FAX, γραπτή δήλωση προς το Διοικητικό Συμβούλιο της Ε.Σ.ΠΕ.Κ.Μ. μέχρι την Τρίτη 28 Φεβρουαρίου 2014.\nΤα μέλη μπορούν να εκπροσωπηθούν στη συνέλευση από έτερο παρόντα – μέλος της Ε.Σ.ΠΕ.Κ.Μ., με έγγραφη εξουσιοδότησή τους.\nΣε περίπτωση μη απαρτίας η Γ.Σ. θα επαναληφθεί χωρίς νέα πρόσκληση στον ίδιο τόπο την επόμενη Κυριακή 16 Μαρτίου 2014.


Γιατί το φεγγάρι έρχεται πιο κοντά όταν έχει πανσέληνο\nΣήμερα το βράδυ θα εμφανιστεί η πρώτη υπερπανσέληνος του 2022. Υπάρχει όμως μία αιώνια απορία: γιατί η σελήνη φαίνεται άλλες μέρες πιο κοντά σε εμάς και άλλες όχι;\nΧθες το βράδυ, στον Ιαπωνικό Κήπο στο Παγκράτι, το Φεγγάρι κατέβηκε μέσα από τις φυλλωσιές των δέντρων και στάθηκε λίγο πάνω από την ταμπέλα της pub Red Lion. Έμοιαζε πιο μεγάλο από ποτέ, ενώ σήμερα που περιμένουμε την πρώτη υπερπανσέληνο του 2022 (η οποία έχει ονομαστεί Πανσέληνος της Φράουλας) θα δείχνει ακόμα πιο γιγάντιο. Φανταστική εικόνα, έτσι; Ναι, αν και επί της ουσίας δεν είναι πραγματική.\nΤο φεγγάρι όντως πλησιάζει κάποιες φορές περισσότερο στη Γη καθώς η κυκλική τροχιά του είναι στην πραγματικότητα ελλειπτική. Έτσι, σε κάποιες φάσεις έρχεται 12% έως 15% πιο κοντά στον πλανήτη μας. Μάλιστα, όταν αυτό συμβαίνει νύχτες με πανσέληνο τότε λέμε ότι έχουμε «υπερπανσέληνο».\nΌλα αυτά όμως δεν αρκούν για να εξηγήσουν τη γνωστή ή μάλλον αιώνια απορία μας: γιατί κάποιες φορές το φεγγάρι μοιάζει να είναι πιο κοντά από ότι άλλες;\nΜία διαχρονική ψευδαίσθηση\nA post shared by 香港天文台 HKO (@hk.observatory)\nΑν ανατρέξουμε στις αναμνήσεις μας θα θυμηθούμε πολλά καλοκαιρινά απογεύματα όπου το φεγγάρι έμοιαζε τεράστιο καθώς βουτούσε στη θάλασσα. Αντίστοιχα, και επειδή πολλές φορές στον αστικό ιστό δεν έχουμε τη δυνατότητα να δούμε τον βραδινό ουρανό εξαιτίας των πολυόροφων κτιρίων, υπήρξαν στιγμές που ίσως πιστέψαμε ότι η πανσέληνος έχει προσγειωθεί στη στέγη των σπιτιών.\nΑυτές οι αναμνήσεις δεν είναι τίποτα άλλο πέρα από μία διαχρονική ψευδαίσθηση που μοιράζεται όλος ο πλανήτης. Το όνομά της; «Ψευδαίσθηση της Σελήνης».\nΟι αστρονόμοι ασχολούνται εδώ και αιώνες με το συγκεκριμένο ζήτημα, χωρίς όμως να έχει δοθεί μία και μοναδική επιστημονική απάντηση.\nΠαρόλα αυτά, υπάρχουν κάποιες παραδοχές με τις οποίες όλοι συμφωνούν. Σε γενικές γραμμές, οι άνθρωποι έχουμε την τάση να πιστεύουμε ότι το φεγγάρι είναι μεγαλύτερο όταν το τελευταίο βρίσκεται κοντά στη γραμμή του ορίζοντα. Αυτό συμβαίνει επειδή συνήθως κρίνουμε το μέγεθος του ανάλογα με τα αντικείμενα που «βρίσκονται» δίπλα του.\nΓια παράδειγμα, αν η πανσέληνος σταθεί ακριβώς πάνω από το σπίτι στο χωριό, τότε φαίνεται μάλλον μικρή. Αν όμως παρακολουθήσεις την ίδια πανσέληνο από απόσταση -ίσως από κάποιον λόφο κοντά στο χωριό- τότε το μέγεθος της σε σχέση με το σπίτι θα μοιάζει εξαιρετικά μεγαλύτερο. Όλα είναι θέμα προοπτικής τελικά.\nΕπί της ουσίας, η ψευδαίσθηση έχει να κάνει με το γεγονός ότι η σελήνη βρίσκεται τόσο μακριά από τον πλανήτη μας ώστε αποκλείεται να βλέπαμε κάποια ουσιαστική διαφορά ανάλογα με την ελλειπτικής της τροχιά. Εκείνο που αλλάζει είναι με το τι πράγματα τη συγκρίνουμε – ένα σπίτι, ένα βουνό, ένα πλοίο- και από ποια απόσταση την παρακολουθούμε.\nΣίγουρα, μάλιστα, η πανσέληνος φαίνεται πιο μεγάλη από τις άλλες φάσεις του φεγγαριού και αυτό έχει να κάνει και με το πόσο φωτεινή είναι σε σχέση με, ας πούμε, την ημισέληνο.\nΗ εξήγηση, λοιπόν, που δίνουν κάποιοι επιστήμονες λέγοντας πως η γήινη ατμόσφαιρα λειτουργεί ως μεγεθυντικός φακός για τη Σελήνη δεν είναι αρκετή. Αντίστοιχα, ούτε και η ελλειπτική τροχιά αρκεί για κάτι τέτοιο. Επί της ουσίας, το φεγγάρι δείχνει πελώριο όταν το συγκρίνουμε με ένα απομακρυσμένο σπίτι που κοιτάμε από απόσταση.\nΕίναι μια ψευδαίσθηση, η οποία όμως συνδέεται -όχι άδικα- με μερικές από τις πιο δυνατές αναμνήσεις της ζωής μας.


11/2: Χαμηλά η Άνδρος. Ανεβαίνουν οι Κυκλάδες.\nΤα δεδομένα για την ώρα ως προς την Άνδρο δείχνουν σταθερότητα και πολύ μικρή διασπορά, που κυρίως έχει να κάνει με νεώτερες ηλικίες που δεν περνάνε βαριά την αρρώστια για τον λόγο αυτό και δεν υπάρχει πίεση από την πανδημία στο Κέντρο Υγείας.\nΑναλυτικά τα κρούσματα στις Κυκλάδες που ανακοινώθηκαν από τον ΕΟΔΥ έχουν ως εξής:\nΣΥΝΟΛΟ ΚΥΚΛΑΔΩΝ 305\nΤα κρούσματα αυτά τα δίνει ο ΕΟΔΥ κάνοντας τεστ. Φοβάμαι ότι υπάρχουν πολλά, ,μικρή η κοινωνία της Άνδρου και το κακό είναι ότι κυκλοφορούν με ότι αυτό συνεπάγεται χωρίς να σκέπτονται τι μπορεί να προκαλέσουν...................\nΈχουν δοθεί απαντήσεις με στοιχεία σε όσα για τις φήμες που λέτε


Ο Τελευταίος Πειρασμός του Καζαντζάκη (Μητροπολίτης Ναυπάκτου και Αγ. Βλασίου Ιερόθεος) | Η ΑΛΛΗ ΟΨΙΣ\nΟ Τελευταίος Πειρασμός του Καζαντζάκη (Μητροπολίτης Ναυπάκτου και Αγ. Βλασίου Ιερόθεος)\nΔημοσιεύθηκε στις 17 Μαΐου, 2017\nΤην εποχή που ήμουν φοιτητής γινόταν πολύς λόγος για τον Καζαντζάκη και τα έργα του, που κυκλοφορούσαν πάρα πολύ και διαβάζονταν από τους νέους. Επειδή άκουγα πολλά για τον Καζαντζάκη και για τις περιπέτειες της ζωής του, ήθελα να έχω προσωπική γνώμη. Γι’ αυτό άρχισα να διαβάζω προσεκτικά και, κατά το δυνατόν, απροκατάληπτα τα έργα του. Το πρώτο βιβλίο που επέλεξα να διαβάσω ήταν «ο φτωχούλης του Θεού», που ήταν συγγενέστερο στις χριστιανικές απόψεις. Διαπίστωνα ότι περιέγραφε θαυμάσια τα γεγονότα, είχε πραγματικά ένα υπέροχο λογοτεχνικό ταλέντο, αφού διατύπωνε τις απόψεις του με ωραίο τρόπο, δυνατές λέξεις και κυρίως με λεπτότητα εκφράσεων. Όμως κατάλαβα ότι, εν πολλοίς, εξέφραζε έναν μοναχισμό ξένο προς την Ορθόδοξη Παράδοση. Δεν μπόρεσε ποτέ να καταλάβη την ορθόδοξο μοναχισμό. Αυτό σημαίνει ότι παρουσίαζε τον μοναχισμό μέσα στα δυτικά πλαίσια, αφού στην Δύση ο μοναχισμός αναπτύχθηκε στην προσπάθεια να σωθή η Εκκλησία. Αντίθετα, στην Ορθόδοξη Εκκλησία, ο μοναχός αγωνίζεται να σωθή ο ίδιος και όχι να σώση την Εκκλησία. Πέρα από αυτό η παρουσίαση του μοναχού ως αντίθετο προς την ανθρώπινη γνώση, ως επιθετικόν προς την κοινωνία και τα γράμματα, η συναισθηματική έξαρση, η πορεία μέχρι την συναισθηματική βίωση του Σταυρού, χωρίς να καταλήγη και στην Ανάσταση, η άγνωστη για την Ορθοδοξία ταύτιση των πληγών του Χριστού με τις σωματικές πληγές του ανθρώπου, παρουσιάζουν μια ξένη κατάσταση προς την Ορθοδοξία, είναι ουσιαστικά ξένο σώμα στην Παράδοσή μας. Ο Φραγκίσκος της Ασίζης έφθασε μέχρι την βίωση (αρρωστημένα) του Σταυρού του Χριστού, ενώ ο άγιος Σεραφείμ του Σαρώφ έφθασε στην εμπειρία της Αναστάσεως, όπως εκφραζόταν στον χαιρετισμό του, «Χριστός Ανέστη, χαρά μου».\n1 – Θεέ μου, εσύ θα με σώσης·\n2 – Θεέ μου, εγώ θα σε σώσω·\n3 – Μαζί θα συνεργαστούμε μαζί θα σωθούμε, Θεέ μου».\nΗ λέξη Χριστιανισμός χρησιμοποιείται για να δηλώση μια ιδιαίτερη ιδεολογία που είναι έτοιμη να αντιπαραταχθή σε άλλες ανθρωποκεντρικές ιδεολογίες και να δώση και τον δικό της λόγο. Όμως πρέπει να νοιώθουμε τον Χριστιανισμό κυρίως και προ παντός ως Εκκλησία, που δεν υποτάσσεται, αλλά και ούτε συγκαταλέγεται σε καμμιά ιδεολογία. Η ιδεολογία διακρίνεται για τις ανθρωποκεντρικές και ουμανιστικές ιδέες που δεν έχουν στενή σχέση με την πραγματική ζωή, διαποτίζεται από την διάθεση της επιβολής με κάθε τρόπο και μέσο, χωρίς αγάπη και ελευθερία, που αποβλέπει στην απόκτηση οπαδών που θα διαδίδουν τις ιδέες αυτές, που θυσιάζει τους οπαδούς της και καταφέρεται, όταν χρειασθή, ανελέητα εναντίον των εχθρών της. Όμως η Εκκλησία δεν υποτάσσεται σε τέτοια απάνθρωπη νοοτροπία, αλλά είναι η μάνα των ανθρώπων.\nΆλλωστε η λέξη Εκκλησία σημαίνει την σύναξη, την συνάθροιση των διεσκορπισμένων. Είναι σημαντικό ότι κατά την διάρκεια της Λειτουργίας στην αποστολική εποχή και μάλιστα κατά την προσφορά του άρτου γιά να γίνη Σώμα Χριστού υπήρχε η εξής προσευχή: «Ώσπερ ην τούτο το κλάσμα διεσκορπισμένον επάνω των ορέων και συναχθέν εγένετο εν, ούτω συναχθήτω σου η Εκκλησία από των περάτων της γης εις την σην βασιλείαν».\nΟ Χριστός, μιλώντας προς τους Μαθητάς Του είπε: «ο ακούων υμών εμού ακούει και ο αθετών υμάς εμέ αθετεί· ο δε εμέ αθετών αθετεί τον αποστείλαντά με» (Λουκ. ι, 16). Οι Ποιμένες της Εκκλησίας δεν είναι απλώς οι αντιπρόσωποι του Χριστού, ωσάν ο Χριστός να κατοική απλώς στους ουρανούς και έχει εκχωρήσει τα καθήκοντα της διακυβερνήσεως της Εκκλησίας στους Ποιμένες, αλλά το μυστήριο της αισθητής παρουσίας του Χριστού πάνω στην γη. Γι’ αυτό και οι Ποιμένες της Εκκλησίας είναι εις τύπον και τόπον της Κεφαλής της Εκκλησίας, δηλαδή του Χριστού. Ο ιερός Χρυσόστομος διδάσκει ότι έργο του ιερέως είναι να παρακολουθή τις αιρετικές διδασκαλίες και ιδέες που κυκλοφορούν, και στην συνέχεια να διδάσκη τον λαό, ώστε να προφυλαχθή από αυτές. Έτσι, πνευματική ωριμότητα διαθέτει ο άνθρωπος εκείνος, που καθοδηγούμενος από τους Ποιμένες της Εκκλησίας, όπως ο Ισραηλιτικός λαός από τον Μωυσή, εξέρχεται από την γη της Αιγύπτου και πορεύεται προς την γη της επαγγελίας.\nΕίναι χαρακτηριστικός ένας διάλογος που έγινε μεταξύ του Χριστού και των Μαθητών Του. Τους ερώτησε: «τίνα με λέγουσιν οι άνθρωποι είναι τον υιόν του ανθρώπου;». Εκείνοι τον πληροφόρησαν ότι τον θεωρούν ως τον Ηλίαν, τον Ιερεμίαν ή έναν από τους άλλους Προφήτας. Και όταν ο Χριστός επανήλθε και ζήτησε την προσωπική τους άποψη πάνω στο θέμα αυτό, ο Απόστολος Πέτρος εξ ονόματος όλων απήντησε: «συ ει ο Χριστός ο υιός του Θεού του ζώντος». Με αφορμή αυτήν την ομολογία ο Χριστός διεκήρυξε: «μακάριος ει, Σίμων Βαριωνά, ότι σαρξ και αίμα ουκ απεκάλυψέ σοι, άλλ ο πατήρ μου ο εν τοίς ουρανοίς, καγώ δε σοι λέγω ότι συ ει Πέτρος, και επί ταύτη τη πέτρα οικοδομήσω μου την Εκκλησίαν» (Ματθ. ιστ, 13-18). Η πέτρα πάνω στην οποία στηρίζεται η Εκκλησία είναι η ομολογία ότι ο Χριστός είναι Υιός του Θεού. Αυτό σημαίνει ότι όταν κλονίζεται αυτή η πίστη και ομολογία, τότε κλονίζονται τα θεμέλια της Εκκλησίας.\nΟ Χριστός, εκτός του ότι είναι αληθινός Θεός, είναι και αληθινός άνθρωπος, δηλαδή σε ένα συγκεκριμένο χρονικό σημείο ενηνθρώπησε, προσέλαβε την ανθρώπινη φύση. Όμως υπάρχουν μερικοί σήμερα οι οποίοι όχι μόνον δεν μπορούν να καταλάβουν την θεότητα του Χριστού, αλλά ούτε μπορούν να ερμηνεύσουν και την ανθρωπότητα του Χριστού. Ισχυρίζονται ότι ο Χριστός ως άνθρωπος είχε όλα τα προβλήματα εκείνα που αντιμετωπίζουν οι άνθρωποι, κυρίως τα σαρκικά, και έτσι θέλουν να τον ερμηνεύσουν, όπως γίνεται στην ταινία στην οποία αναφερόμαστε.\nΑυτός ο προβληματισμός είναι καρπός και αποτέλεσμα του προβληματισμού του συγγραφέα του βιβλίου πάνω στο οποίο στηρίχθηκε η ταινία (δηλαδή του Καζαντζάκη), ο οποίος προς το τέλος της ζωής του ομολόγησε: «Τρία τα μεγάλα θεολογικά στάδια που πέρασα. 1. Θεέ μου, εσύ θα με σώσης. 2. Θεέ μου, εγώ θα σε σώσω· 3. Μαζί θα συνεργασθούμε μαζί θα σωθούμε Θεέ μου». Σ’ αυτήν την πορεία φαίνεται η αγωνία του «Θεού» του συγγραφέως, αλλά και η αγωνία του συγγραφέως να σώση τον δικό του «Θεό». Αυτή η αγωνία έχει περάσει και στην ταινία.\n[ΑΠΟΣΠΑΣΜΑ ΑΠΟ ΤΟ ΒΙΒΛΙΟ: “Παρεμβάσεις στην σύγχρονη κοινωνία” – Τόμος Α’, Ιερά Μονή Γενεθλίου της Θεοτόκου (Πελαγίας)]\nΔημοσιεύτηκε στην κατηγορία ΘΕΟΛΟΓΙΑ Tags: βιβλία, Ναυπάκτου Ιερόθεος, Καζαντζάκης, "Παρεμβάσεις στην σύγχρονη κοινωνία", "Τελευταίος Πειρασμός"\n« Το παράδοξο της επιλογής (Πάσχος Μανδραβέλης)\nΟι κακοί λογισμοί »


Ηράκλειο Κρήτης: Σεμινάριο στους Δημοτικούς Αστυνόμους για τον 4039/2012 ~ Lil animals\nΗράκλειο Κρήτης: Σεμινάριο στους Δημοτικούς Αστυνόμους για τον 4039/2012\n6:45 μ.μ. Lea Kat\nΣΕΜΙΝΑΡΙΟ ΣΤΗΝ ΔΗΜΟΤΙΚΗ ΑΣΤΥΝΟΜΙΑ ΗΡΑΚΛΕΙΟΥ ΚΡΗΤΗΣ\nΤην Πέμπτη 28.Ιουνίου 2012 οργανώθηκε σεμινάριο από την Ζωφόρο Ηρακλείου και την Φιλοζωική Κρήτης το οποίο πραγματοποιήθηκε από την Πρόεδρο και Νομικό της Πανελλαδικής Φιλοζωικής Περιβαλλοντικής Ομοσπονδίας κ.Μπομπολάκη –Βυσσίνου Αναστασία στην αίθουσα του Δήμου Ηρακλείου Παλιάς Λαχαναγοράς. Από 12 έως 4.30 πέρασαν κατά βάρδιες οι Δημοτικοί Αστυνομικοί του Δήμου Ηρακλείου ,ώστε να μην στερηθεί ο Δήμος των Υπηρεσιών τους.\nΤο σεμινάριο αφορούσε στην ανάλυση του νόμου 4039/12 και ειδικότερα στα σημεία που ενδιαφέρουν τις αρμοδιότητες της εν λόγω Υπηρεσίας.\nΗ συνεργασία ήταν άψογη, τα ερωτήματα που απαντήθηκαν πολλά καταδεικνύοντας πόσο μεγάλο είναι το πρόβλημα της εφαρμογής ενός νέου καθεστώτος στα θέματα της ευζωίας των ζώων και της ενημέρωσης των πολιτών.\nΕυχαριστούμε τους αρμόδιους Αντιδημάρχους για την διοργάνωση του σεμιναρίου κ.κ. Δαγκωνάκη Ευστράτιο και Αεράκη Γεώργιο αλλά και την Ηγεσία της Δημοτικής Αστυνομίας εν γένει.\nΖΩΦΟΡΟΣ ΜΚΟ ΗΡΑΚΛΕΙΟ ΚΡΗΤΗΣ\nΠΑΝΕΛΛΑΔΙΚΗ ΦΙΛΟΖΩΙΚΗ & ΠΕΡΙΒΑΛΛΟΝΤΙΚΗ ΟΜΟΣΠΟΝΔΙΑ΄\nPosted in: Δημοτική Αστυνομία,Ηράκλειο,Κρήτη,Σεμινάρια


Ο Κυριάκος, το ΠΑΣΟΚ, το Ποτάμι και η Ένωση Κεντρώων - Newpost.gr\nΟ Κυριάκος, το ΠΑΣΟΚ, το Ποτάμι και η Ένωση Κεντρώων\nΗ εκλογή του κυρίου Μητσοτάκη στην ηγεσία της Νέας Δημοκρατίας, ως μη αναμενόμενη τάραξε τα νερά και σε άλλα κόμματα της αντιπολίτευσης.\nΔημοσίευση 11 Ιανουαρίου 2016, 18:28 / Ανανεώθηκε 12 Ιανουαρίου 2016, 01:58\nΛυκούδης: Η εκλογή Μητσοτάκη δεν είναι αδιάφορη\nΓρηγοράκος: Βουλευτές της Δημοκρατικής Συμπαράταξης μπορεί...\nΗ εκλογή του Κυριάκου Μητσοτάκη στην ηγεσία της Νέας Δημοκρατίας, ως μη αναμενόμενη τάραξε τα νερά και σε άλλα κόμματα της αντιπολίτευσης.\nΣτη Δημοκρατική Συμπαράταξη η Φώφη Γεννηματά έσπευσε να ξεκαθαρίσει πως τη χωρίζουν τεράστιες ιδεολογικές διαφορές με τον κύριο Μητσοτάκη ,θέλοντας να δώσει τέλος στις όποιες συζητήσεις περί συμφωνίας, περί ευρωπαϊκού μετώπου και όλα τα υπόλοιπα που ακούγονται στα δημοσιογραφικά γραφεία. Πολλά στελέχη του ΠΑΣΟΚ είπαν πως η δήλωση ήταν σπασμωδική και πως πρώτα πρέπει το ΠΑΣΟΚ να περιμένει να δει πως θα κινηθεί ο κ. Μητσοτάκης και μετά να κρίνουν. Η αλήθεια είναι πως δεν έχουν σταματήσει οι φήμες πως κάποια στελέχη ίσως γλυκοκοιτούν πλέον τη Νέα Δημοκρατία του κυρίου Μητσοτάκη.\nΠροβληματισμός υπάρχει και στο επιτελείο του Σταύρου Θεοδωράκη αφού είναι δεδομένο πως στο Ποτάμι υπάρχουν στελέχη που θα μπορούσαν άνετα να βρουν στέγη στη Νέα Δημοκρατία. Ο κύριος Θεοδωράκη έσπευσε να συγχαρεί το νέο πρόεδρο της Νέα Δημοκρατίας και όλοι στοιχηματίζουν πως ο επικεφαλής του Ποταμιού πιο εύκολα θα μπορούσε να συζητήσει να τον κύριο Μητσοτάκη παρά με την κυρία Γεννηματά. Ο κύριος Θεοδωράκης πάντως τα λεγόμενα δεν ανησυχεί και θα συνεχίσει σε μεταρρυθμιστική ατζέντα.\nΜε σκεπτικισμό αντιμετωπίζουν και στην Ένωση Κεντρώων την εκλογή Μητσοτάκη καθώς αν σε κάτι έχει πλεονέκτημα ο κ. Μητσοτάκης είναι στο χώρο του κέντρου. Σε κάθε περίπτωση ξεκινά μια ενδιαφέρουσα περίοδος που θα φέρει αρκετές αλλαγές στο πολιτικό σκηνικό της χώρας.\nΚΥΡΙΑΚΟΣ ΜΗΤΣΟΤΑΚΗΣ ΣΤΑΥΡΟΣ ΘΕΟΔΩΡΑΚΗΣ ΠΑΣΟΚ ΝΕΑ ΔΗΜΟΚΡΑΤΙΑ ΤΟ ΠΟΤΑΜΙ ΒΑΣΙΛΗΣ ΛΕΒΕΝΤΗΣ ΕΝΩΣΗ ΚΕΝΤΡΩΩΝ


ΑΕΚ: Τελευταία παράταση στα διαρκείας - Προς ολοταχώς για τα 16.000! | SPORTS ROOM\nΑρχική Ποδόσφαιρο Super League 1 ΑΕΚ: Τελευταία παράταση στα διαρκείας – Προς ολοταχώς για τα 16.000!\nΑΕΚ: Τελευταία παράταση στα διαρκείας – Προς ολοταχώς για τα 16.000!\nΜια… κιτρινόμαυρη τρέλα επικρατεί με τα εισιτήρια διαρκείας της ΑΕΚ, καθώς η ΠΑΕ ενημέρωσε ότι θα δοθεί τελευταία παράταση στη μέχρι την Παρασκευή 1η Οκτωβρίου.\nΗ τεράστια ζήτηση των φίλων της ΑΕΚ για τα εισιτήρια διαρκείας έκανε την κιτρινόμαυρη ΠΑΕ να δώσει παράταση μιας εβδομάδας στη διάθεσή τους.\nΤο κλίμα που έχει αναπτυχθεί στις τάξεις των «κιτρινόμαυρων» φιλάθλων απέφερε εκτόξευση των πωλήσεων, με τον αριθμό να οδεύει τα 16.000. Με ενημέρωσή της η ΠΑΕ γνωστοποίησε ότι θα δοθεί τελευταία παράταση από τη Δευτέρα 27 Σεπτεμβρίου έως και την Παρασκευή 1η Οκτωβρίου, προκειμένου οι φίλοι της Ένωσης να προμηθευτούν τα εισιτήρια.\nΠροηγούμενο άρθροΑπόλλων Σμύρνης: Ανακοινώθηκε επίσημα η πρόσληψη του Φέστα\nΕπόμενο άρθροΛίβερπουλ: Χάνει το ντέρμπι με την Σίτι ο Τιάγκο


Λήγει σήμερα η προθεσμία για την υποβολή των φορολογικών δηλώσεων - Kythera.News - Κυθηραϊκά Νέα\nΤρίτη, 28 Σεπ 2021 - 13:30\nΑρχική ΟΙΚΟΝΟΜΙΑ Λήγει σήμερα η προθεσμία για την υποβολή των φορολογικών δηλώσεων\nΛήγει απόψε τα μεσάνυχτα η προθεσμία για την υποβολή των φορολογικών δηλώσεων και σύμφωνα με πηγές από το υπουργείο Οικονομικών, δεν πρόκειται να δοθεί νέα παράταση, δεδομένου μάλιστα ότι μέχρι χθες είχαν υποβληθεί περίπου 82.000 λιγότερες δηλώσεις σε σύγκριση με την αντίστοιχη τελευταία ημέρα της προθεσμίας πέρυσι.\nΚατά συνέπεια, θεωρείται ότι σήμερα μπορεί να καλυφθεί η διαφορά αυτή που υπάρχει σε σχέση με το 2020.\nΠρέπει να σημειωθεί, ότι, πέρυσι, μετά την λήξη της προθεσμίας, υποβλήθηκαν έως και το τέλος του έτους, περίπου 72.000 δηλώσεις, είτε γιατί υπήρχε αυτή η δυνατότητα – για αυτούς που έφυγαν από την ζωή – ή πληρώνοντας το σχετικό πρόστιμο.\nΜέχρι αργά χθες το βράδυ είχαν υποβληθεί περίπου 6.290.000 δηλώσεις, ενώ πέρυσι μέχρι και την τελευταία ημέρα – 31 Αυγούστου – είχαν υποβληθεί 6.372.415. Συνολικά μέσα στο 2020, υποβλήθηκαν 6.444.479 φορολογικές δηλώσεις.\nΑπό την ανάλυση των στοιχείων των φορολογικών δηλώσεων που είχαν μέχρι χθες υποβληθεί, προκύπτει, μεταξύ των άλλων, ότι οι επτά στους δέκα δεν πληρώνουν επιπλέον φόρο. Αναλυτικά τα στοιχεία:\nΜε βάση τα επίσημα στοιχεία, μέχρι σήμερα εκδόθηκαν 8.536.608 εκκαθαριστικά.\nΑπό αυτά, χρεωστικά ήταν τα 2.791.362 ή το 32,7%, στα οποία και καταλογίστηκε επιπλέον φόρος 2,6 δισ. ευρώ. Ο μέσος φόρος που καλούνται να καταβάλλουν οι εν λόγω φορολογούμενοι, είναι της τάξεως των 937,6 ευρώ. Πέρυσι, αντιστοίχως, χρεωστικά ήταν το 36,51% των εκκαθαριστικών και ο μέσος φόρος ήταν 1.101 ευρώ.\nΠιστωτικά ήταν 1.390.392 εκκαθαριστικά ή το 16,29% και το συνολικό ποσό της επιστροφής ανέρχεται σε 376 εκατ. Το μέσο ποσό που επιστρέφεται είναι 271 ευρώ. Πέρυσι, αντιστοίχως, πιστωτικό εκκαθαριστικό είχαν το 12,28% των φορολογουμένων και το μέσο ποσό επιστροφής ήταν στα 348 ευρώ.\n– Μέχρι την Παρασκευή 17 Σεπτεμβρίου, θα πρέπει να πληρωθούν δύο δόσεις (Ιουλίου και Αυγούστου).\n– Έως τέλος Σεπτεμβρίου θα πρέπει να καταβληθεί κανονικά η δόση του τρέχοντος μηνός.\n– Για τους επόμενους μήνες από Οκτώβριο έως και Φεβρουάριο του 2022, θα πληρώνεται από μία δόση για να συμπληρωθούν οι οκτώ που προβλέπονται.\nΝα σημειωθεί, ότι δεν ισχύει η έκπτωση 3%, για την εφάπαξ πληρωμή του συνολικού φόρου που θα προκύψει. Αυτό ίσχυε για δηλώσεις που θα υποβάλλονταν έως το τέλος Αυγούστου, ημερομηνία κατά την οποία θα πρέπει να γινόταν και η εξόφληση του φόρου.\nΛογαριασμοί ρεύματος: Ποιοι καταναλωτές θα δουν αυξήσεις – Τι είπε ο Σκρέκας στο OPEN\nΤί σημαίνει για ΔΕΗ και Δημόσιο η αύξηση μετοχικού κεφαλαίου και η ιδιωτικοποίηση δια της πλαγίας\nΚοινωνία και διοίκηση στα Κύθηρα στις αρχές του 17ου αιώνα


· 13/12/2018 ·2 min read\nΤο “Νέο Έτος” δεν λέγεται έτσι τυχαία – σε τελική ανάλυση, πολλά πράγματα αλλάζουν στη στροφή του έτους. Έχουμε συγκεντρώσει μερικές σημαντικές αλλαγές και καινοτομίες για το 2019 για εσάς.\nΑύξηση του κατώτατου μισθού στη Γερμανία\nΚαλά νέα για τους υπαλλήλους: Από τις 1 Ιανουαρίου 2019, ο νόμιμος κατώτατος μισθός στη Γερμανία αυξάνεται – από 8,84 σε 9,19 ευρώ την ώρα.\nΗ νέα Pinakothek θα ανακαινιστεί πλήρως\nΣτις αρχές του νέου έτους θα αρχίσουν οι εργασίες ανακαίνισης και οι λάτρεις της τέχνης θα πρέπει να έχουν πολλή υπομονή. Η νέα Πινακοθήκη θα είναι κλειστή από 1η Ιανουαρίου 2019 – και θα διαρκέσει για πολύ καιρό. Η επαναλειτουργία είναι προγραμματισμένη για το 2025, αλλά μην ανησυχείτε: μερικά από τα περίφημα αριστουργήματα θα εμφανιστούν σε άλλα μουσεία όπως η συλλογή Schack.\nΝομοθετική ασφάλιση υγείας: αρωγή για τους ασφαλισμένους\nΑπό 1.1.2019 οι εργοδότες πρέπει να πληρώσουν το ήμισυ των πρόσθετων εισφορών των νομίμως ασφαλισμένων εργαζομένων. Με άλλα λόγια, οποιοσδήποτε ασφαλισμένος σε μια νόμιμη ασφαλιστική εταιρεία υγείας πληρώνει λιγότερο και λαμβάνει οικονομική απαλλαγή. Επιπλέον, ορισμένα ταμεία υγείας έχουν ανακοινώσει μείωση των εισφορών τους για το νέο έτος.\nΜελέτες κατασκευής για το Μόναχο\nΤο μεγαλύτερο κατασκευαστικό έργο στην πόλη, η 2η κύρια γραμμή, θα συνεχιστεί και το 2019. Μεταξύ άλλων, στον κεντρικό σταθμό του Μονάχου θα ξεκινήσει η κατασκευή του νέου σταθμού με βάθος πάνω από 40 μέτρα. Ένα άλλο σημαντικό έργο κατασκευής είναι ο επανασχεδιασμός της Sendlinger Straße, η οποία θα προσαρμοστεί οπτικά σε μια πραγματική πεζοδρομημένη ζώνη.\nΤο Μόναχο αποκτά τροχό\nΚάτι εντελώς νέο θα δημιουργηθεί στο Werksviertel το 2019, διότι για πρώτη φορά το Μόναχο θα αποκτήσει ένα σταθερό τροχό – ο οποίος θα περιστρέφεται έξω από πολύ μεγάλα ή ελαφρώς μικρότερα φεστιβάλ λαϊκής τέχνης. Ο “Τροχός του Μονάχου” θα είναι η μεγαλύτερη μεταφερόμενη ρόδα στον κόσμο. Η κατασκευή του τροχού θα ξεκινήσει την άνοιξη του 2019.\nΊσως δεν έχουν όλοι αυτά τα χαρτονομίσματα στα πορτοφόλια τους, αλλά είναι σημαντικό να το γνωρίζουμε: Από τα τέλη Μαΐου του 2019, η Ευρωπαϊκή Κεντρική Τράπεζα θα εκδώσει νέα χαρτονομίσματα 100 και 200 ευρώ, τα οποία έχουν βελτιωθεί σημαντικά, ιδίως όσον αφορά την αποφυγή πλαστογραφίας.\nΔασμολογική μεταρρύθμιση του MVV\nΣτο τέλος του τρέχοντος έτους, θα υπάρξει μια μεγάλη αλλαγή για όλους τους χρήστες των μέσων μαζικής μεταφοράς στο Μόναχο: Από τον Δεκέμβριο του 2018 θα τεθεί σε ισχύ η μεταρρύθμιση του τιμολογίου της Ένωσης Μεταφορών του Μονάχου (MVV). Με λίγα λόγια, αυτή η μεταρρύθμιση στοχεύει στην τυποποίηση και την απλοποίηση του συστήματος των ΜΜΜ της πόλης και επίσης σε ένα φθηνότερο μηνιαίο δελτίο για την πλειοψηφία των πελατών.\nΦώτο – Πηγή: muenchen.de


Το CO2 στην ατμόσφαιρα πιο αυξημένο από ποτέ | Convergences Greece Forum\nΟ Μάιος είναι γενικά ο μήνας που καταγράφεται η υψηλότερη συγκέντρωση διοξειδίου του άνθρακα στην ατμόσφαιρα κάθε χρόνο. Φέτος, ξεπεράστηκε το φράγμα των 420 μερών ανά εκατομμύριο (ppm), μονάδας μέτρησης που χρησιμοποιείται για να αξιολογείται η μόλυνση του αέρα. Τον Μάιο του 2021, ο δείκτης βρισκόταν στα 419 ppm, το 2020 στα 417.\nΠριν από τη βιομηχανική επανάσταση, το επίπεδο του CO2 βρισκόταν μόνιμα γύρω στα 280 μέρη ανά εκατομμύριο τα περίπου 6.000 χρόνια του ανθρώπινου πολιτισμού, σύμφωνα με τη NOAA. Το σημερινό επίπεδο είναι «συγκρίσιμο» με εκείνο που καταγραφόταν πριν από 4,1 ως 4,5 εκατομμύρια χρόνια, όταν τα επίπεδα CO2 ήταν κοντά ή πάνω από τα 400 ppm», σημείωσε η υπηρεσία σε ανακοίνωσή της.\nΤην εποχή εκείνη το επίπεδο της θάλασσας ήταν 5 ως 25 μέτρα υψηλότερο, κάτι που σημαίνει ότι πολλές από τις σημερινές μεγαλουπόλεις βρίσκονταν κάτω από το νερό. Ενώ, μεγάλα δάση κάλυπταν τις περιοχές της Αρκτικής, σύμφωνα με μελέτες.\nΤο CO2 είναι αέριο που προκαλεί σταδιακά το φαινόμενο της υπερθέρμανσης του πλανήτη, καθώς παγιδεύει τη ζέστη. Παραμένει στην ατμόσφαιρα και στους ωκεανούς για εκατομμύρια χρόνια. Η υπερθέρμανση του πλανήτη έχει ήδη δραματικές συνέπειες, θυμίζει η NOAA, ανάμεσά τους τον πολλαπλασιασμό των κυμάτων καύσωνα, των ξηρασιών, των πυρκαγιών και των πλημμυρών.\nΠάνω από 1 εκατομμύριο αποτσίγαρα περισυλλέχθηκαν από το 2019\nΠάνω από ένα εκατομμύριο αποτσίγαρα συνέλεξε και ανακύκλωσε από το 2019 ο μη κερδοσκοπικός οργανισμός…\nΉρθε το τέλος για το χιόνι στην Ανταρκτική;\nΣήμερα, στην Αρκτική πέφτει περισσότερο χιόνι παρά βροχή. Αλλά αυτό θα αντιστραφεί, πριν από το τέλος του…


Η "φαρμακερή" ατάκα του Παύλου Παύλου » Loutrakiblog\nΗ “φαρμακερή” ατάκα του Παύλου Παύλου\nlbarticles2019-02-01T10:29:59+02:0028 Ιαν 2017 | 16:38|Categories: ΤΟΠΙΚΑ|Tags: ΤΟΠΙΚΑ|9 Σχόλια\nΤο πρώτο θέμα της ημερήσιας διάταξης του Δημοτικού Συμβουλίου, ήταν το θέμα της μετεγκατάστασης του ΚΤΕΛ. Ένα θέμα που ψηφίστηκε μεν το καλοκαίρι αλλά επέστρεψε πίσω από την Περιφέρεια, καθώς δεν είχε συγκεντρώσει τις απαραίτητες ψήφους…\nΣυγκεκριμένα, είχε συγκεντρώσει 14 ψήφους έναντι τουλάχιστον 15 που απαιτούνταν ώστε να γίνει πράξη η μετεγκατάσταση του σταθμού των ΚΤΕΛ από το σημείο που είναι σήμερα, στο χώρο που βρίσκεται το δημοτικό parking ακριβώς απέναντι από το 2ο Δημοτικό Σχολείο Λουτρακίου.\nΓι αυτό και στο Δ.Σ. της περασμένης Τετάρτης είχαν προσέλθει όλοι οι δημοτικοί σύμβουλοι της πλειοψηφίας, με αποτέλεσμα να φτάνουν τον πολυπόθητο αριθμό των “15”.\nΚάτι που δεν πέρασε απαρατήρητο από τον Παύλου Παύλου, που έριξε την “φαρμακερή” ατάκα του… “Μετρηθήκατε τώρα; Είστε εντάξει;”, είπε χαρακτηριστικά…\nANONYMOUS 28 Ιανουαρίου 2017 σε 18:05- Απάντηση\nσα δεν ντρεπονται …….\nANONYMOUS 28 Ιανουαρίου 2017 σε 18:18- Απάντηση\nΔήμαρχε μην κάνεις τέτοια στον μπισμπίκη, γιατί θα μας μείνει στα χέρια, και δεν θα προλάβει να χαρεί την αντιδημαρχία του!\nANONYMOUS 28 Ιανουαρίου 2017 σε 18:47- Απάντηση\nΜιλάει ο νεκροθάφτης του τόπου.\nANONYMOUS 28 Ιανουαρίου 2017 σε 19:14- Απάντηση\nΜια χαρα ειναιε κει που ειναι τα ΚΤΕΛ εξυπηρετουν πολλοι κοσμο αλλα ξεχασα θελετε το Λουτρακι πολη φαντασμα νεκροταφειο ντροπη σας\nANONYMOUS 29 Ιανουαρίου 2017 σε 10:17- Απάντηση\n…. αυτόν γιατί δεν τον κάλεσε ο Εισαγγελέας??????????????????????\nANONYMOUS 29 Ιανουαρίου 2017 σε 11:37- Απάντηση\nΟ Παυλου ζει συμφωνα με άλλο νομο\nANONYMOUS 29 Ιανουαρίου 2017 σε 11:42- Απάντηση\nΜόνο στακες. Κατάντια συνδυασμού. Πλήρης διάλυση.\nANONYMOUS 29 Ιανουαρίου 2017 σε 15:18- Απάντηση\nΠω πω ατάκα… Αυτό να μπει στις κουβέντες μεγάλων ανδρών!\nANONYMOUS 30 Ιανουαρίου 2017 σε 14:36- Απάντηση\nΣαν την Πυθία και ο Παύλου . Μιλάει με χρησμούς. Βέβαια όπως και η Πυθία έχει και ο ίδιος μόνο αρχαιολογική αξία αλλά δυστυχώς εξακολουθεί αντί του καφενείου να πηγαίνει στο δημοτικό συμβούλιο.\nΠρόκειται για απλή γεροντική συνήθεια χωρίς καμία χρησιμότητα.


From Catwalk To Sidewalk: Δέκα στυλάτα σύνολα που μπορείς να φοράς όλη την ημέρα στις γιορτές - Queen.gr\nΤα πιο κομψά street style looks, από τις επιδείξεις των σχεδιαστών «περνούν» κατευθείαν στην γκαρνταρόμπα μας.\nΟι street style εμφανίσεις των Influencers σε κάθε μήκος και πλάτος του πλανήτη είναι πάντα πηγή έμπνευσης για τα δικά μας looks. Βλέπουμε συνδυασμούς ρούχων και χρωμάτων που μπορούμε σχετικά «ανώδυνα» να ενσωματώσουμε και στη δικά μας γκαρνταρόμπα, αλλά δεν βλέπουμε μόνο αυτό. Βλέπουμε και τα πιο «φορέσιμα» trends της σεζόν που οι fashion connoisseur έχουν επιλέξει από τις επιδείξεις των μεγαλύτερων Οίκων μόδας και τα έχουν φορέσει στη δική τους, fashionable καθημερινότητα.\nMilitaire κομμάτια, chunky παπούτσια, ευφάνταστοι χρωματικοί συνδυασμοί και casual ρούχα όπως denim πανταλόνια και πλεκτά, έχουν μπει στο στόχαστρο των Ιt-girls και έχουν δημιουργήσει τα πιο cool, all day σύνολα που είναι ιδανικά για όλη την ημέρα φέτος τις γιορτές.\nStreet style effect\nΠάρε έμπνευση από τα street style outfits που θα δεις στην παρακάτω gallery και δημιούργησε άκρως κομψά, mix&match σύνολα με πρωταγωνιστές κομμάτια όπως τα μαύρα φορέματα ή ένα designer item με logo, που ήδη έχεις στην ντουλάπα σου. Οι τάσεις είναι για να τις προσαρμόζουμε στο προσωπικό μας στυλ και να τις ακολουθούμε στον βαθμό που δεν μας καταπιέζουν. Γι’ αυτό, όπως θα δεις και παρακάτω, η άνεση είναι βασικός παράγοντας για ένα επιτυχημένο outfit με αέρα από catwalk.\nΠροσωπικά αγαπημένο style combo: ένα mix printed look που θα δώσει έναν funky αέρα και στα χειμερινά σου σύνολα. Επέλεξε δύο βασικά μοτίβα, δύο διαφορετικά καρό παραδείγματος χάριν, και δώσε ένα British cool twist στις καθημερινές σου εμφανίσεις και μέσα στις γιορτές. Αν σου φαίνεται κάπως μουντό αυτό το σύνολο, «παίξε» με το πανωφόρι σου και διάλεξε ένα σε μία έντονη απόχρωση, όπως κόκκινη ή ραφ μπλε! Αν δεν τολμήσεις με την εμφάνισή σου πότε θα το κάνεις; Ρητορική είναι η ερώτηση και «τώρα» η απάντηση.\nΈνα total, καρό σύνολο -έτσι όπως το είδαμε στους Οίκους Gucci και Tod's- αποτελεί μία σοφιστικέ επιλογή για όλη την ημέρα. Συνδύασε το δικό σου με ένα παλτό σε έντονη απόχρωση για να κάνεις το look πιο νεανικό.\n«The bigger, the better»: Αυτό ισχύει φέτος για puffer jackets. Τα πιο volumed παλτό της σεζόν φοριούνται και τα Χριστούγεννα πάνω από midi φορέματα και trendy matching sets. Μix&match λέγεται αυτό και μόνο καλό μπορεί να κάνει στο στυλ σου...\nΜία ολόσωμη, denim φόρμα, ένα πουλόβερ και ένα ζευγάρι μποτάκια είναι ό,τι χρειάζεσαι για all day cool looks και στις γιορτές.\nΤο mix prints είναι μία τάση που έχουμε συνδέσει περισσότερο με τους καλοκαιρινούς μήνες αλλά το 2022 θα τη βλέπουμε παντού. Αν θες να την υιοθετήσεις μέσα στις γιορτές φρόντισε απλά να συνδυάσεις δύο βασικά μοτίβα, όπως είναι το καρό και το ριγέ.\nLogos are back! Σε φουλάρια, ζώνες, τσάντες ακόμα και παλτό, οι μεγάλοι Οίκοι μόδας αφήνουν το στίγμα τους στα αξεσουάρ της σεζόν.\nTα μονοχρωματικά, χακί σύνολα που είδαμε στο catwalk του Οίκου Max Mara είναι ο ένας τρόπος να υιοθετήσεις αυτό το militaire trend. Ο άλλος είναι αυτός που βλέπεις σε αυτήν την τόσο κομψή, street style εμφάνιση: μέσα από ένα μόνο χακί γιλέκο.\nΝοrmocore is back! Τα 90s δεν ήταν ποτέ ξανά τόσο hot όσο φέτος. Φόρεσε το αγαπημένο σου jean, ένα λευκό ή μαύρο πουκάμισο και ένα ζευγάρι ψηλοτάκουνα και θα είσαι υπέρκομψη από το πρωί μέχρι το βράδυ αυτές τις εορταστικές μέρες.\nΑν ανήκεις στην κατηγορία των «total black lovers», τότε δεν έχεις παρά να συνεχίσεις να φοράς τα ολόμαυρα σύνολά σου και τα Χριστούγεννα και απλά να τα «διανθίσεις» με ένα oversized scarf ή ένα statement κόσμημα.\nColorblocked; Υes, please! Σιέλ με πορτοκαλί, μοβ με πράσινο, κόκκινο με μπλε... όποιο color combo και να διαλέξεις ένα είναι το σίγουρο: θα εντυπωσιάσεις με το στυλ σου τα φετινά Χριστούγεννα.\nΗ άνεση είναι η πιο διαχρονικά επίκαιρη «τάση της μόδας» γι' αυτό και ένα ζευγάρι flat, δερμάτινες μπότες θα σε κρατήσουν κομψή και στυλάτη 24 ώρες το 24άωρο.


Όλα Καλά: Το συγκινητικό αφιέρωμα στον Διονύση Παπαγιαννόπουλο\nHome / Ψυχαγωγία / Όλα Καλά: Το συγκινητικό αφιέρωμα στον Διονύση Παπαγιαννόπουλο\nΠαρασκευή, 13.3.2015, 23:00\nΗ ζωή του στο Διακοφτό, οι σπουδές στο Εθνικό και οι φιλανθρωπίες του.\nΈνα πολύ ωραίο και συγκινητικό αφιέρωμα στη ζωή του Διονύση Παπαγιαννόπουλου παρουσίασαν στην εκπομπή «Όλα Καλά».\nΟ Διονύσης Παπαγιαννόπουλος γεννήθηκε στο Διακοφτό Αχαΐας στις 12 Ιουλίου 1912. Σπούδασε στην Αθήνα στη Δραματική Σχολή του Εθνικού Θεάτρου και την πρώτη του εμφάνιση στη σκηνή την έκανε στον ρόλο του ιππότη στον Βασιλιά Ληρ. Στο Εθνικό Θέατρο παρέμεινε μέχρι το 1941. Συνολικά για 46 χρόνια, ερμήνευσε και έπαιξε στους μεγαλύτερους θιάσους της εποχής του. Πρώτη του ταινία ήταν, το 1947, τα «Παιδιά της Αθήνας».\nΣυνολικά έπαιξε σε 136 ταινίες, ανάμεσά τους «Ένας ιππότης για τη Βασούλα», «Η βίλα των οργίων», «Ο κυρ Γιώργης εκπαιδεύεται», «Φουσκοθαλασσιές», «Ο Κύριος Πτέραρχος» κ.τ.λ.\nΤελευταία ταινία του ήταν το «Ταξίδι στα Κύθηρα». Έπαιξε και στην τηλεόραση όπου ο ρόλος του κυρ-Γιώργη στο «Λούνα-Παρκ» τον καθιέρωσε στη λαϊκή συνείδηση. Πέρασε τα τελευταία χρόνια της ζωής του μόνος, καθότι άγαμος και πέθανε στις 13 Απριλίου 1984. Βρέθηκε στο σπίτι του, λίγες μέρες αργότερα.


Πέθανε η κόρη του Ν. Μαντέλα, Ζίντζι | AstraTV\nΣε ηλικία 59 ετών έφυγε από τη ζωή η Zindzi Mandela, η μικρότερη σε ηλικία κόρη του εμβληματικού νοτιοαφρικανού ηγέτη, Nelson Mandela και της ακτιβίστριας ενάντια στο Απαρτχάιντ, Winnie Madikizela-Mandela.\nΣύμφωνα με είδηση που μετέδωσε η κρατική τηλεόραση της νότιας Αφρικής, η Zindzi πέθανε σε νοσοκομείο του Γιοχάνεσμπουργκ, νωρίς το πρωί. Η ίδια εργαζόταν ως πρέσβης της Νοτίου Αφρικής στη Δανία.\nΗ Zindzi ήταν το έκτο παιδί του Mandela, το δεύτερο που ο ίδιος απέκτησε με τη σύζυγό του Winnie.\n«Ο θάνατός της ήρθε νωρίς, ο ρόλος της ήταν καθοριστικός για την αλλαγή της κοινωνίας μας και ακόμα πιο καθοριστικός για το Αφρικανικό Εθνικό Κογκρέσο», δήλωσε σχετικά ο εκπρόσωπος του ANC, Pule Mabe.\nΑπό τη μεριά του, ο νοτιοαφρικανός υπουργός διεθνών σχέσεων, Naledi Pandor δήλωσε με αφορμή τον θάνατο της Zindzi: «Δεν θα τη θυμόμαστε μόνο ως κόρη των ηρώων μας που αγωνίστηκαν, αλλά και ως μια ηρωίδα που έδωσε έναν αγώνα από μόνη της».\nΜε τον πατέρα της φυλακισμένο στο νησί Ρόμπεν, ανοιχτά του Κέιπ Τάουν, η Zindzi υπέμεινε χρόνια βίας και φόβου από το καθεστώς του Απαρτχάιντ, μαζί με την αδερφή της Zenani και τη μητέρα της Winnie.\nΗ Zindzi Mandela ήταν εκείνη που- το 1985- διάβασε δημόσια το μήνυμα του πατέρα της με το οποίο εκείνος απέρριπτε την υπό όρους αποφυλάκισή του, σύμφωνα με πρόταση του τότε προέδρου της νότιας Αφρικής, PW Botha.\nCovid-19: Η Ρωσία άρχισε την παραγωγή του εμβολίου Sputnik V – Πρόσφερε συνεργασία στις ΗΠΑ\nΑπό τις 8.30 το βράδυ θα κλείνει τμήμα της οδού Λαμίας λόγω του νέου ωραρίου λειτουργίας των καταστημάτων


S T R O U M F I T A - G R: Έρχονται οι «μαύρες» τομάτες!\nΙσραηλινοί επιστήμονες ανέπτυξαν ένα νέο είδος τομάτας χρώματος… μαύρου, εξωτερικά βέβαια, γιατί στο εσωτερικό της η τομάτα παραμένει κατακόκκινη. Το νέο είδος προέρχεται από διασταύρωση ήμερων ειδών με άγρια είδη τομάτας. Ο «Μαύρος Γαλαξίας» (Black Galaxy), όπως την ονόμασαν, οφείλει το χρώμα του σε γονίδια παρόμοια με αυτά των blackberries, που κάνουν τον καρπό φωτοευαίσθητο. Έτσι όσο περισσότερο εκτίθεται στον ήλιο, τόσο πιο σκουρόχρωμος γίνεται.\nΗ εταιρεία που παρήγαγε τη νέα ποικιλία, η Technological Seeds, ειδικεύεται στην παραγωγή υβριδικών λαχανικών. Οι προγραμματιστές λένε ότι η νέα τομάτα μπορεί ακόμη και να είναι πιο θρεπτική καθώς έχει υψηλή περιεκτικότητα σε αντιοξειδωτικά και βιταμίνη C, που είναι γνωστή για την τόνωση του ανοσοποιητικού συστήματος.\nΟι υπεύθυνοι αποσκοπούν στην εμπορική εκμετάλλευση της τομάτας σε πολυτελή ξενοδοχεία και εστιατόρια, λόγω του μοναδικού της χρώματος. Η τομάτα θα παρουσιαστεί στην Έκθεση Αγροτικής Έρευνας και Ανάπτυξης Arava, μαζί με άλλα περίεργα αγροτικά προϊόντα όπως τα λεμόνια χωρίς κουκούτσια, τα κόκκινα λεμόνια και τα καρότα ουράνιο τόξο, που θα είναι κίτρινα, μοβ και ροζ!\nσ.σ.: Απολαύστε φρούτα και λαχανικά όσο είναι ακόμη σε «ανεκτή» μορφή και γεύση, σε λίγα χρόνια μπορεί να αναπολούμε την κλασική χωριάτικη με κατακόκκινες τομάτες.


Ρωσία-Σερβία 79-87: O τελικός των Γιουγκοσλάβων! | Τα μπασκετικά κακώς κείμενα\nΡωσία-Σερβία 79-87: O τελικός των Γιουγκοσλάβων!\n0 0 Oxonian Παρασκευή 15 Σεπτεμβρίου 2017 Edit this post\nΟι Σέρβοι κέρδισαν τους Ρώσους και ετοιμάζονται για τον Γιουγκοσλάβικο τελικό κόντρα στους Σλοβένους. Ερωτηματικό ο Γιόβιτς.\nΔεύτερος ημιτελικός με την τυπικά γηπεδούχο Ρωσία του Μπαζάρεβιτς να κοντράρεται με την Σερβία του Τζόρτζεβιτς. Οι δύο ομάδες βρέθηκαν αντιμέτωπες και στην φάση των ομίλων, με τους Ρώσους να παίρνουν μια μεγάλη νίκη με 75-72, χάρη στην εξαιρετική εμφάνιση του Αλεξέι Σβεντ. Παρά το αποτέλεσμα του πρώτου αγώνα, φαβορί για τον αγώνα χαρακτηρίστηκε η Σερβία, η οποία παρατάχθηκε στο τουρνουά χωρίς μεγάλα της αστέρια όπως οι Τεόντοσιτς, Κάλινιτς και Γιόκιτς.\nΤο παιχνίδι ξεκίνησε με πιεστική άμυνα των Σέρβων και ένα γρήγορο 0-5, με την ομάδα του Τζόρτζεβιτς να προσπαθεί να τροφοδοτήσει είτε το ποστ του Κούζμιτς είτε τα κοψίματα των γκαρντ. Η Ρωσία κατάφερε να αντιδράσει κυρίως με πόντους δεύτερης ευκαιρίας, με τον Μοζγκόφ να κερδίζει αρκετές μάχες κόντρα στον σέντερ της Ρεάλ, Κούζμιτς, ο οποίος υπέπεσε και σε δύο φάουλ αρκετά νωρίς. Η Σερβία έκλεισε ξανά την άμυνά της και με Γιόβιτς και Μπογκντάνοβιτς τρύπησε την άμυνα της ομάδας του Μπαζάρεβιτς, χτίζοντας μια μικρή διαφορά 6 πόντων στο 6’. Οι πρώτοι πόντοι του Αλεξέι Σβεντ ήρθαν από την γραμμή των βολών, δείγμα της πίεσης των Πλάβι πάνω στον ηγέτη της Αρκούδας. Σε εκείνο το σημείο ωστόσο, ο γκαρντ της Χίμκι ζεστάθηκε, σημειώνοντας 7 συνεχόμενους πόντους και μειώνοντας σε 15-16. Η είσοδος του Μαριάνοβιτς για την ομάδα του Τζόρτζεβιτς έδωσε όγκο στη ρακέτα και άλλαξε τα αμυντικά πλάνα των Ρώσων, με τους Σέρβους να βρίσκουν την έξτρα πάσα σε αμαρκάριστους περιφερειακούς. Η περίοδος τελικά έκλεισε με ένα πολύ δύσκολο μακρινό δίποντο του Μίσιτς, βάζοντας την ομάδα του μπροστά με 5 για το 20-25.\nΟ Τζόρτζεβιτς αποφάσισε να ξεκινήσει τη δεύτερη περίοδο χωρίς τον σούπερ σταρ του, Μπογκντάνοβιτς, θέλοντας να ανοίξει το rotation και να κρατήσει την περιφέρειά του φρέσκια μέχρι το τέλος. Η Σερβία δεν το πλήρωσε καθώς επιθετικά βρήκε λύσεις στο πρόσωπο του Μπόμπαν Μαριάνοβιτς, ενώ αμυντικά δέχθηκε μόλις ένα τρίποντο από την όμορφη συνεργασία του Σβεντ με τον Κόστοφ και το γωνιακό σουτ του άσου της Κούμπαν. Η Σερβία φάνηκε από την αρχή του δευτέρου δεκαλέπτου να ελέγχει τον αγώνα, ωστόσο η Ρωσία με προσωπικές ενέργειες, κυρίως του Σβεντ, έβρισκε τρόπο να μένει κοντά στο σκορ. Ο Μαριάνοβιτς ουσιαστικά κατέστρεψε τα αμυντικά πλάνα του Μπαζάρεβιτς αφού εκτός των πόντων των οποίων πέτυχε σχεδόν ανενόχλητος, άφησε και προσωρινά εκτός αγώνα, λόγω φάουλ, τα δύο πεντάρια των Ρώσων. Το σχήμα χωρίς σέντερ από τον Μπαζάρεβιτς δεν δούλεψε και έτσι η Σερβία με Μαριάνοβιτς και Μπογκντάνοβιτς έκανε πολύ εύκολα το 26-42 στο 16’. Το παιχνίδι ισορρόπησε στο υπόλοιπο του ημιχρόνου με τους Ρώσους να έχουν μικρά ξεσπάσματα με διεισδύσεις των Σβεντ και Κόστοφ, ωστόσο η αμυντική ανεπάρκεια των ψηλών τους σε συνδυασμό με το φοβερό δεύτερο δεκάλεπτο του Μαριάνοβιτς έφερε το παιχνίδι στο 34-48, που ήταν και το σκορ ημιχρόνου. 14 πόντοι από τον Σβεντ στο πρώτο ημίχρονο, ο οποίος όμως ήταν απελπιστικά μόνος επιθετικά. Αμυντικά οι Ρώσοι δεν έβγαλαν ενέργεια με αποτέλεσμα οι αντίπαλοί τους να χτίσουν σημαντική διαφορά.\nΟι Σέρβοι μπήκαν νωθρά στο δεύτερο ημίχρονο, με τους Ρώσους να μειώνουν έπειτα από το τρίποντο του Βοροντσέβιτς. Οι Πλάβι κυκλοφορούσαν καλά την μπάλα στην επίθεση ωστόσο με τον Μαριάνοβιτς εκτός δεν έβρισκαν τρόπο να περάσουν τη μπάλα χαμηλά στους Μάτσβαν και Κούζμιτς. Το μακρινό τρίποντο του Μπογκντάνοβιτς όμως επανέφερε την συγκέντρωση στην ομάδα του Τζόρτζεβιτς, η οποία με διαδοχικές καλές άμυνες και πόντους στο τρανζίσιον έκλεισε το πρώτο τετράλεπτο στο +16. Η Ρωσία ωστόσο δεν τα παράτησε. Η αμυντική γραμμή των παικτών του Μπαζάρεβιτς έκλεισε προς τα μέσα, οι Σέρβοι, χωρίς τους βασικούς τους αστόχησαν σε αρκετά μακρινά σουτ, και έτσι οι Ρώσοι βρήκαν την ευκαιρία να κατεβάσουν τη διαφορά. Τρία τρίποντα με Σβεντ και Φριτζόν και ένα κάρφωμα του Μοζγκόφ έφεραν τη διαφορά μόλις στους 5, 52-57 στο 27’. Το σερί των Ρώσων έληξε μετα το split του Μπογκντάνοβιτς και το εύστοχο τρίποντο του Μιλοσάβλιεβιτς, ενώ η πανέμορφη συνεργασία του Γιόβιτς με τον Μαριάνοβιτς έφερε το εύκολο κάρφωμα του δεύτερου για τον 15ο πόντο του στον αγώνα. Μετά και την δεύτερη συνεχόμενη διείσδυση του Γιόβιτς, η διαφορά πήγε και πάλι στους 12 με τον Μπαζάρεβιτς να καλεί εσπευσμένα τάιμ άουτ. Λίγο πριν τον τέλος του δεκαλέπτου ο Γιόβιτς στραβοπάτησε και τέθηκε εκτός μάχης για το υπόλοιπο του αγώνα, με αποτέλεσμα να μπει στο rotation της Σερβίας και ο Γκούντουριτς, με τον γκαρντ της Φενέρ να μην είναι από τις βασικές επιλογές του Τζόρτζεβιτς στο φετινό Ευρωμπάσκετ. Το δεκάλεπτο τελικά έκλεισε στο 57-66, με την Ρωσία να μπαίνει στην τελευταία περίοδο παίζοντας το τελευταίο της χαρτί.\nΟι Ρώσοι μπήκαν καλά στην τελευταία περίοδο ξεκινώντας με ένα 4-0 και κλείνοντας ακόμα περισσότερο την ψαλίδα. Η είσοδος των Μπογκντάνοβιτς και Μαριάνοβιτς ηρέμησε το παιχνίδι της Σερβίας, με τους Ρώσους όμως να δείχνουν πολύ απειλητικοί. Το κακό rotation του Μπαζάρεβιτς, κάτι για το οποίο κατηγόρησε πριν λίγες μέρες τον Κώστα Μίσσα, κούρασε τους Ρώσους και φάνηκε προς στιγμήν πως δεν θα τους επέτρεπε να ολοκληρώσουν ένα πολύ εντυπωσιακό come back από το -16, όταν η διαφορά ξαναπήγε στους 10 μετά από εύστοχες βολές του Μάτσβαν. Ωστόσο, ο Σβεντ είχε διαφορετική γνώμη και πυροβολώντας από τα 6,75 έφτασε το παιχνίδι σε απόσταση σουτ, 73-75 στο 36’. Το τρίποντο του Μπογκντάνοβιτς στο 38:50’ έδωσε σημαντική ανάσα στους Σέρβους, δίνοντας τους μαξιλαράκι 7 πόντων για το 74-81. Οι Ρώσοι στήριξαν το επιθετικό τους παιχνίδι στις περιφερειακές εκτελέσεις και έτσι όταν τα τρίποντα δεν μπήκαν, η πλάστιγγα έγυρε οριστικά προς την πλευρά του Μπογκντάνοβιτς και της παρέας του. Τελικό αποτέλεσμα του αγώνα 79-87, με την Σερβία να φτάνει σε ακόμα ένα τελικό, αυτή τη φορά κόντρα στην εξαιρετική Σλοβενία. Ωστόσο, μεγάλο ερωτηματικό για τον τελικό είναι η συμμετοχή του Γιόβιτς, ο οποίος όπως φάνηκε και στο διάστημα που δεν αγωνίστηκε, είναι πολύ σημαντικός στο πλάνο του Τζόρτζεβιτς. Άλλωστε ας μην ξεχνάμε πως η Σερβία παρατάσσεται στο τουρνουά με τρανταχτές απουσίες στις θέσεις των γκαρντ, αφού εκτός έμειναν οι Τεόντοσιτς, Μάρκοβιτς και Νέντοβιτς.\nΕΥΡΩΜΠΑΣΚΕΤ 2017 ΡΩΣΙΑ ΣΕΡΒΙΑ OXONIAN\nΤα μπασκετικά κακώς κείμενα: Ρωσία-Σερβία 79-87: O τελικός των Γιουγκοσλάβων!


Η ΚΡΙΤΙΚΗ ΤΗΣ ΑΕΚ - 07/04 23:46 : aek365\nΤετάρτη 07 ΑΠΡ 2021 - 23:46 24 ΣΧΟΛΙΑ\nΔιαβάστε τι έκαναν οι παίκτες της ΑΕΚ και ο Χιμένεθ στο ματς με τον ΠΑΟΚ\nΕπέστρεψε κάτω από τα δοκάρια της ΑΕΚ, όπως συμβαίνει στα ματς Κυπέλλου. Στο γκολ δεν μπορούσε να αντιδράσει, ήταν εξαιρετικό το χτύπημα. Από εκεί και πέρα με τα πόδια στις μακρινές μεταβιβάσεις ήταν καλός, όπως και στις εξόδους του. Ένα λάθος μεγάλο που έδωσε την ευκαιρία στον ΠΑΟΚ (και τον Τζόλη) να κάνει ένα σουτ, το οποίο και μπλόκαρε το πρώτο ημίχρονο του καταλογίζεται. Αυτό το σουτ και το γκολ ήταν τα δυο μοναδικά σουτ του ΠΑΟΚ στο ματς.\nΣτάθηκε καλά ο Ουκρανός και αμυντικά δεν είχε ιδιαίτερα προβλήματα, ενώ και δημιουργικά βοήθησε όσο μπορούσε βγάζοντας δυο καλές σέντρες.\nΣτάθηκε καλά. Εκοψε αρκετές μεταβιβάσεις του ΠΑΟΚ, ενώ είχε και μία σούπερ βαθιά μπαλιά στον Τάνκοβιτς στο πρώτο ημίχρονο. Σταθερός γενικά σε αυτό το ματς ο Σβάρνας.\nΔεν τα πήγε άσχημα στη μεγαλύτερη διάρκεια του αγώνα. Είχε όμως τη φάση στο 94’ που δίνει το δικαίωμα στον διαιτητή με το μαρκάρισμά του να δώσει το φάουλ, που κόστισε στην ομάδα.\nΗταν πιο σταθερός αμυντικά στο παιχνίδι του αυτό, ενώ είχε στο πρώτο ημίχρονο και κάποια ανεβάσματα. Μετά κουράστηκε. Περιμένει πολλά περισσότερα απ’ αυτόν η ΑΕΚ.\nΕπέστρεψε στο αρχικό σχήμα μετά από δύο μήνες. Δεν τα πήγε άσχημα. Ετρεξε αρκετά, έδωσε μάχες, κάλυψε χώρους, ενώ στο πρώτο μισάωρο προσπάθησε να βγει ως κρυφός επιθετικός. Έγινε αλλαγή στο 63’.\nΠροσπάθησε ο Σέρβος να βοηθήσει τόσο αμυντικά και το έκανε, όσο και δημιουργικά περισσότερο από τον Γαλανόπουλο και λογικό. Πολλές πάσες του κόπηκαν, ωστόσο έβγαλε διάθεση στο γήπεδο και είχε πολλά και καλά τρεξίματα.\nΔεν βοήθησε ουσιαστικά ο Μάνταλος στο παιχνίδι. Επιχείρησε να βγάλει πάσες μπροστά, μόνο μία όμως (στον Ολιβέιρα στο πρώτο ημίχρονο) πέρασαν. Ετρεξε αρκετά, βοήθησε και αμυντικά, αλλά δημιουργικά όχι. Εγινε αλλαγή στο 88’.\nΚακό παιχνίδι για τον Γκαρσία. Δεν βοήθησε ουσιαστικά. Λογικό πλέον, γιατί ο Γκαρσία δείχνει κουρασμένος και ψυχικά και σωματικά. Αυτό φάνηκε ακόμη και στα κάκιστα στημένα που εκτέλεσε.\nΕκανε ένα καλό πρώτο ημίχρονο. Ειδικά καλό πρώτο μισάωρο με την ΑΕΚ από την πλευρά του να βγάζει αρκετές επικίνδυνες καταστάσεις επιθετικά. Οσο περνούσε η ώρα έπεφτε και η απόδοσή του και έγινε αλλαγή στο 63’.\nΕδωσε πάρα πολλές μάχες και είχε ένα σουτ που έβγαλε δύσκολα ο Πασχαλάκης στο πρώτο ημίχρονο. Εφαγε… ξύλο ο Ολιβέιρα, πάλεψε σε όλο το γήπεδο και έγινε αλλαγή στο 68’.\nΜπήκε στο 63’ στον αγώνα έδωσε κάποιες μάχες, προσπάθησε, έβγαλε διάθεση, αλλά δεν έδειξε κάτι σημαντικό.\nΜπήκε στο 63’ και έδωσε ταχύτητα και ζωντάνια, κουβαλώντας συχνά – πυκνά τη μπάλα. Είχε ένα σουτ που μπλόκαρε ο Πασχαλάκης. Του έλειπε η ουσία, αλλά και τα στηρίγματα.\nΜπήκε στο 68’ στο ματς και δεν βοήθησε. Δεν πήρε μπάλες, δεν είχε καλές θέσεις γενικά στο παιχνίδι του κι αυτό ήταν η αιτία σε μεγάλο βαθμό.\nΜπήκε στο 88’ στο παιχνίδι δεν μπορεί να κριθεί.\nΜΑΝΟΛΟ ΧΙΜΕΝΕΘ 5\nΧωρίς εκπλήξεις αυτή τη φορά, ό,τι είχε το έβαλε και σε διάταξη 4-2-3-1. Η ΑΕΚ παρουσίασε μετά από καιρό συνοχή στην άμυνα, με αποτέλεσμα να μην κινδυνέψει από τον ΠΑΟΚ, ο οποίος πήρε τη νίκη με γκολ – φάουλ στο 94’. Από εκεί και πέρα ναι υπήρχε καλή αμυντική παρουσία, ωστόσο δημιουργικά η ΑΕΚ έπρεπε να φτιάξει περισσότερες φάσεις. Δεν μπορούσε. Επιπλέον μεγάλο πρόβλημα και τα στημένα. Κανένα δεν εκμεταλλεύτηκε η ΑΕΚ, με τα περισσότερα μάλιστα να εκτελούνται με κοντινές πάσες που δεν έβγαζαν πουθενα.\nsiokostas - 8/4/2021 15:37\nΑυτό με τις πάσες στα στημένα για βιβλίο Γκίνες. Ο Τσιτώτας με τα πόδια το ανέκδοτο της χρονιάς. Ο νέντε χαχα.\nΟι φετινή χρονιά χάθηκε. Ας κλειστεί άμεσα νέος προπονητής να παρακολουθήσει όλα τα εναπομείναντα ματς και να δώσει στο τέλος, χαρτάκι στη Διοίκηση με τις αποχωρήσεις παικτών. Μπορώ από τώρα να διαβάσω μερικά από τα ονόματα που θα περιέχονται στο χαρτάκι αυτό: Χνιντ, Νέντε,... Τσιντώτας, Αθανασιάδης, Λόπεζ, Τσιγκρίνσκι, Βασιλαντονώπουλος, Ολιβέιρα, Κρίστισιτς.\nismael_blanco - 8/4/2021 16:19\nΕμένα κάτι μου λέει ότι ο Νέντε δε θα φύγει εάν δεν πάρουμε αρκετά καλά λεφτά. Δεν παίζει καλά, ναι, αλλά πιστεύω ότι μπορεί να παίξει και καλά.\ndikigoros_tu_diabolu - 8/4/2021 13:08\nΔεν θελω να επαναλαβω σχολια που γραψατε για Λοπεζ(σιχαμα),Τσιντωτα κλπ ,γι αυτο θα πω για Κριστισιτς.\nΧθες ηταν πολυ καλος!!! Το εκανε το παιχνιδι του για μια ολοκληρη ποδοσφαιρικη χρονια που του αναλογει,τωρα ξανα του χρονου(ελπιζω να μην εχει την ευκαιρια)...Τανκοβιτς συνεχιζει στην(επιεικως) απολυτη μετριοτητα..\nMitsakos11 - 8/4/2021 15:55\nΓια προσέξτε λίγο τους χαρακτηρισμούς σας. Είναι αλήθεια ότι ο Λόπεζ ειδικά φέτος άλλου πατάει και αλλού βρίσκεται και θα μπορούσε ανετοτατα μην μπαίνει καν αποστολή αν είχαμε άλλο καλό αριστερό μπακ. Αλλά η λέξη σιχαμα για έναν ποδοσφαιριστή που το 2017-18 ήταν ένα εξαιρετικό βασικό αριστερό μπακ και αν δεν πάθαινε χιαστό τον Σεπτέμβριο του 18 με τον ΟΦΗ θα είχε σίγουρα πολύ καλύτερη εικόνα, είναι το λιγότερο ντροπιαστικός και απάνθρωπος.\nelef3490 - 8/4/2021 01:20\nΨυχικά κουρασμένος.. μάλιστα. Εδώ ο κόσμος καίγεται, άλλοι έχασαν τα μαγαζιά τους που με κόπο έφτιαξαν, άλλοι έχασαν σπίτια γιατί δεν μπορούν να πληρώσουν τα δάνεια και ολα τα κακά του ιού κλπ. Δηλαδή αυτοί οι άνθρωποι θα έπρεπε να πάνε για δουλειά και να κολοβαρανε? Μια χαρά λεφτά περνούν οι παίκτες και είναι ψυχικά κουρασμένοι ενώ ο υπόλοιπος κόσμο δεν ξέρει τι μέρα του ξημερώνει? Αρε φουρκα που θέλουν που λέμε και στο χωριό μου.\nAekara_Jo4 - 8/4/2021 15:26\nΠολύ σωστά. Σωματικά κουρασμένος το δέχομαι ψυχικά όμως όχι. Η κατάντια είναι ότι ένας παίκτης αντικειμενικά καλός μπορεί να την είδε ότι μας κάνει και χάρη που παίζει σε εμάς. Ώπα...δεν είναι έτσι. Η ομάδα πλήρωσε πολλά για αυτόν και οφείλει να μην είναι πεσμένος ψυχικά όπως και όλοι βέβαια. Το χόμπι τους είναι η δουλειά τους. Δεν μας έφερε δα και κανέναν δύο τίτλους μόνος του για νομίζει ότι κάτι έκανε. Ελπίζω να μην ξενέρωσε δεν έχει το δικαίωμα ακόμα.\nchimikos50 - 8/4/2021 14:38\nΕίναι το σύστημα ένα στα όρθια\njosi21 - 8/4/2021 08:45\nΡε κέτσε ήθελα να ήξερα οι τερματοφύλακες μας ποια σουτ μπορούν να πιάσουν. Αυτά που πάνε κατευθείαν πάνω τους;;;;;;;;;\ndikigoros_tu_diabolu - 8/4/2021 12:33\n..ουτε αυτα αν παιζει ο Χνιντ!\nandReas88 - 8/4/2021 09:44\nΑυτά που πάνε out και μετά τους πετάνε τη μπάλα τα ball boys. Εκεί την πιάνουν χωρίς προβλήματα.\nSandorClegane21 - 8/4/2021 12:23\nΒλέπω δεν βάζουμε μαυλό. Με τέτοιες βαθμολογίες πως να βελτιωθούμε.\nΟρθιος ο απίθανος ο τύπος και ήταν και στο κέντρο της εστίας.\nΕνα επικο λάθος σε απομακρυνση πάνω στον Τζόλη. Πέντε βολέ κατευθειίαν εξω η σε αντιπαλο. Δύο φορές τροχονόμος στη μικρη περιοχή. Επιεικως 3 η βαθμολογια.\nΠ1αρομοίως ο Λόπεζ και ο Νεντε.Πρωτοι στη ζειμπεκιά και στα τσαφ....\nΓια Κρισττς οποιαδηποτε αναφορά πιστεύω αποτελει καποια είδους κακή φάρσα.\nΚαι δυστυχώς ο Πετράν...Εβδομη χρονιά...Να φτάνει η πίεση στο 22 για εβδομη χρονιά...Μαζ'ι με μια γροθιά στο στομάχι κάθε φορά που διαμαρτυρεται..\nΔΕΝ ΧΑΝΑΜΕ ΑΓΩΝΑ ΚΑΙ ΤΩΡΑ ΦΟΒΟΜΑΣΤΕ ΝΑ ΑΝΟΙΞΟΥΜΕ ΤΗΝ ΤΗΛΕΟΡΑΣΗ\njpapadimitri - 8/4/2021 12:03\nΜάνταλος παίκτης ΔΕΝ ΥΠΑΡΧΕΙ.\nSikia21 - 8/4/2021 11:29\nεγω προσωπικα δεν ριχνω την ευθυνη στο τσιτωντα.οχι οτι τον δικιολογω γιατι θα μπορουσε να κανει εκτιναξη αλλα το φαουλ δυστηχως ηταν εκπληκτικο.τα εχω βαλει με τον νεντελτσιαρου.δεν γινεται ρε παιδια σε μια φαση που δεν μυριζει γκολ με τιποτα στο 93 να βαζεις την ομαδα μεσα στην περιοχη σου...για μενα ειναι λογος να παει στο καλο σημερα κιολας...\nGiorgosSOriginal21 - 8/4/2021 11:16\nΘα ήθελα να σταθώ στο αγωνιστικό κομμάτι και να αναφέρω κάτι που παρατηρώ πάρα πολύ καιρό να συμβαίνει στην ομάδα μας. Πέρα από την φανερή έλλειψη ποιότητας σε κάποιες θέσεις, την μηδενική συνοχή μεταξύ των γραμμών, καθώς και την κακή ψυχολογική κατάσταση των παικτών και την ηττοπάθεια που τους διακατέχει δεν μπορώ να κρύψω την δυσαρέσκεια του να βλέπω τους παίκτες να περπατάνε στο μεγαλύτερο κομμάτι του αγώνα μέσα στο γήπεδο. Εχώ παρακολουθήσει πολλές ομάδες στο φετινό... πρωτάθλημα αλλά είμαστε οι μοναδική ομάδα με τέτοια στατικότητα και έλλειψη πίεσης. Είναι κρίμα που δεν μας δείχνουν κάποια στατιστική κατηγορία με τα συνολικά χιλιόμετρα στην οποία είμαι σίγουρος ότι ο παίκτης της ΑΕΚ που έχει διανύσει τα περισσότερα χιλιόμετρα θα έχει τουλάχιστον τα μισά από τον αντίστοιχο της αντίπαλης.\ntmavro - 8/4/2021 10:54\nΟ Τσιντωτας οχι μονο φέρει ευθυνη για το γκολ μιας και ειναι λαθος τοσο η τοποθετηση του αλλα και ειναι τραγικος σε ολες τις μεταβιβάσεις που κανει μιας και οτι πηγαινε στα πλαγια ήταν πλαγιο αουτ και οτι πηγαινε προς το κεντροσημάδευε τους παικτες του ΠΑΟΚ. Απλα ο ΠΑΟΚ δεν εκανε ευκαιρια και για αυτο δεν ειχαμε κλαματα. Ο Νεντε επισης ουτε για 5 δεν ειναι απλα τραγικος μιας και σε παρομοια φάση εχει φάει κιτρινη και παει με τα χερια στο94 να μαρκαρει τον Ουάρντα. Ο Τανκοβιτς παντως χθες... εδειξε γιατι ενω ειναι καλος παικτης ακομα δεν μπορει να έχει θεση βασικου μιας και ειναι εμφανες οτι δεν ειναι ετοιμος αγωνιστικα. Πολλοι μπερδεύεστε οτι αυτος και ο Καριμ εχουν καλα τελειώματα αλλα αυτο συμβαινει οταν παιζουν χαλαρα και εχουν δυνάμεις στη τελικη προσπαθεια αυτο ομως δημιουργει αλλου ειδους προβλήματα στην ανασταλτικη λειτουργια της ομάδας ενω ο Ολιβέιρα παρα το γεγονος οτι δεν σκοράρει ασκει συνεχομενη πιεση στην άμυνα του αντιπαλου.\nromeosierra - 8/4/2021 07:34\nΑν με ρώταγε εμένα σαν πρόεδρο της ΑΕΚ, δώσε μου όσα εσύ κρίνεις, θα του έδινα τον βασικό συν τις υπερωρίες . Όσα παραπάνω αν έδωσε τον έπιασε κότσο\nPoison21 - 8/4/2021 10:24\nΠου αλλού να βρει μεροκάματο? Και ο βασικός μια χαρά του είναι...\nTavernie - 8/4/2021 10:01\nΟ Τσιντώτας καλός με τα πόδια που δε μπορούσε να πετύχει ούτε θάλασσα; Θα αναφέρω τις 2 σοβαρότερες γκέλες, η πρώτη διπλή Κρστσιτς-Σβάρνας χάνουν κεφαλιά και η δεύτερη τσαφ του Λόπες σε γιόμα τής κακιάς ώρας. Στις 2 αυτές περιπτώσεις η μπάλα ήρθε στο σημείο τού πέναλτι και αρκούσε ένα φύσημα για να μπει, προσθέτεις και την ασιστ τού Τσιντώτα στον Τζιόλη που τη σούταρε πάνω του και λες ότι είχες βελτιωμένη άμυνα σ' ένα ματς που ο μπαοκ δεν έκανε ούτε μια σοβαρή επίθεση.\nKellhus21 - 8/4/2021 09:07\nΟ Τσιτωντας καλος στις μεταβιβασεις; Ακομα κ χωρις πιεση οι περισσοτερες ηταν σε χωρους παιχτων του ΠΑΟΚ\nVasilis.A E K. HAIDARI - 8/4/2021 08:18\nΔυστυχως και το χθεσινο παιχνιδι ηρθε να μας επιβεβαιωσει,οτι η ομαδα εχει ''μικρυνει'' παρα πολυ με αποτελεσμα οχι ντερμπι,αλλα ουτε αντιπαλους μικροτερης δυναμικοτητας μπορει να κερδισει... η αναγκη για συγκροτηση νεας ομαδας ειναι πια μονοδρομος ... α]η ομαδα παιζει στην ουσια χωρις τερματοφυλακα ...β]πλαγιους Μπακ απο το κανω ραφι, γ]διαθετει στοπερ επικινδυνα κ' επικεικως αμπαλα,δ]χαφ μετριας εως χαμηλης ποιοτητας που απαιτει το συγχρονο ποδοσφαιρο δηλ.κουραζουν με... μηδενικη διαθεση δημιουργιας,στ]επιθετικους χωρις ενεργεια-προσανατολισμο που να προβληματιζουν τις αντιπαλες αμυνες.... αρα φιλοι μου μιλαμε για αποκτηση 9-10 ενδεκαδατους κ' μερικους για αλλαγη... το υπαρχον ροστερ ειναι μια σκετη ''απελπισια'',ομως διαπιστωνεται οτι δεν υπαρχει κ' καλο κλιμα, ουτε φυσικα συνεπεια των παραπανω ομαδικοτητα......συμπερασματικα καταληγοντας για να μην το κουραζουμε πρεπει να ξαναχτιστεί μια κανονική ΑΕΚ,ετσι οπως την γνωρισαμε,την αγαπησαμε,και την ονειρευομαστε..............Α Ε Κ Α Ρ Α....ΤΕΛΟΣ...\ndanisvet - 8/4/2021 03:24\nΣτη φάση του γκολ ο Τσιντώτας έπρεπε να κάνει την εκτίναξή του και ας μην το έπιανε. Δε νοείται να κάνει το βήμα και να σταματά παρακολουθώντας που θα πάει η μπάλα. Τέλος η μεσοεπιθετική γραμμή πρέπει να πάρει μπρος. Υπάρχει πολύ ποιότητα που δε βγαίνει όμως στον αγωνιστικό χώρο...\nimerodromos - 8/4/2021 00:14\nΤεράστια διαφορά στον νευραλγικό χώρο του κέντρου με την αποχώρηση του Γαλανόπουλο από το παιχνίδι.\nΟ ΠΑΟΚ, μετά την αλλαγή του Γαλανόπουλου, έφτανε πολύ εύκολα στην περιοχή μας. Μεταφέρθηκε πίεση πολύ μεγαλύτερη σε Νεντελτσιάρου, και το κακό με το αχρείαστο φάουλ δεν άργησε να γίνει.\nΔεν φταίει λοιπόν η "κακιά στιγμή", ούτε η γκίνια που έχουμε φέτος....\nΤο ποδόσφαιρο είναι προπάντων λογική, και η λογική λέει ότι με τέτοια χαφ και τέτοια στόπερ, δεν είμαι ανταγωνιατική με καμία ομάδα της πεντάδας.\nΣυμπέρασμα: Αυτά που προσφέρει ο Γαλανό στα χαφ, ο Σιμάνσκι τα προσφέρει σε πολύ χαμηλότερη ένταση.\nΑπορώ πως, πολύ συνάρρωστοι, αποκαλούν τον Πολωνό παικταρά, σκύλο και άλλα τέτοια πομπώδη λόγια.\nΑν το καλοκαίρι, δεν αντιληφθούν ΞΕΚΆΘΑΡΑ, ότι στα χαφ έχουμε ΤΕΡΆΣΤΙΟ ΕΛΛΕΙΜΜΑ, κι ότι χρειαζόμαστε ΔΥΟ ΧΑΦ, και όχι ένα, θα έχουν κάνει και πάλι μισό σχεδιασμό.\nΕπιβάλλεται να πουληθεί ο Σιμάνσκι και να αφεθεί ελεύθερος ο Κρίστισιτς, για να αποκτηθούν δύο χαφ!!\nΈνας τύπου Καμαρά κι ένας με περισσότερες οργανωτικές ικανότητες.\nΔύο χαφ λοιπόν, δύο στόπερ και τερματοφύλακα!!\nΑπό τις θέσεις αυτές πρέπει να ξεκινήσει ο σχεδιασμός από χθες κιόλας!!\ndim1991 - 8/4/2021 00:04\nΤωρα αυτα για τον Τσιντώτα, ειδικα οτι ηταν καλος στις μεταβιβασεις με τα ποδια, οντως;;; Αλλον αγωνα εβλεπα;;; Στο γκολ το μονο που μπορουσε να κανεη ηταν απλα να περπαταει προς τη μπαλα και καποια στιγμη να αποφασισει απλα να κατσει και να την κοιταει;;; Σοβαρα τωρα;\nNikos227 - 8/4/2021 00:03\nΠραγματικά απορώ αν ειδαμε το ίδιο παιχνίδι. Τσιντώτας 6?? Για δες καλύτερα την φάση του γκολ και ξαναγραψε αν μπορούσε να αντίδραση καλύτερα ή όχι.\nΜάνταλος 6?? Που σε ακόμα ένα παιχνίδι είναι ανύπαρκτος?\nΤανκοβιτς 6?? Που μέχρι να ερθει η τεράστια ιδέα του μανολο να τον αλλάξει πλευρά ήταν ο καλύτερος παίκτης?...\nΛόπες 5?? Με υποσημείωση ότι η ΑΕΚ περιμένει πολλά απ´ αυτόν? Τα περιμένει για ποτε? Γιατί η χρόνια τελειώνει και συνεχίζει να μην προσφέρει τίποτα και παραμένει ο χειρότερος παίκτης σε κάθε παιχνίδι.\nΜην προσπαθείτε να ρίξετε στάχτη στα μάτια σε αυτούς που δεν είδαν ούτε άκουσαν το παιχνίδι γιατί με τέτοιες βαθμολογίες και τέτοιες κριτικές θα νομίζουν πως παίξαμε σούπερ.\nΗ διαμαρτυρία του Χιμένεθ στο φινάλε στον διαιτητή (VIDEO)\nΜουργκ: Δουλεύω τις στατικές φάσεις μετά την προπόνηση\nΓκαρσία: Στο ποδόσφαιρο δεν υπάρχει ένας τρόπος για να οδηγήσει σε επιτυχίες


Ο Χάρης Ρώμας στον Μαγικό Κόσμο του Σκρουτζ! • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΟ Χάρης Ρώμας στον Μαγικό Κόσμο του Σκρουτζ!\nΤο παιδικό θεατρικό μιούζιακλ “Ο ΜΑΓΙΚΟΣ ΚΟΣΜΟΣ ΤΟΥ ΣΚΡΟΥΤΖ” παρουσιάζει φέτος η παιδική σκηνή του ΓΙΑΝΝΗ ΧΡΙΣΤΟΠΟΥΛΟΥ, που επισκέπτετε την πόλη μας για 11η συνεχή χρονιά!\nΣτο ρόλο του τσιγκούνη ΣΚΡΟΥΤΖ ο δημοφιλής και καταξιωμένος μας πρωταγωνιστής ΧΑΡΗΣ ΡΩΜΑΣ!\n“ΑΙΘΟΥΣΑ ΑΡΧΙΕΠΙΣΚΟΠΟΥ ΣΠΥΡΙΔΩΝΟΣ (ΑΚΑΔΗΜΙΑ-Λεωφ. Δωδώνης 4)” ΙΩΑΝΝΙΝΑ\nΚΥΡΙΑΚΗ 29 ΙΑΝΟΥΑΡΙΟΥ – Ώρες 12.00μ. & 6.00μ.μ.\nΠροπώληση στο βιβλιοπωλείο “ΠΡΟΚΟΣ”\nΟ αγαπημένος δημοφιλής ηθοποιός ενσαρκώνει τον γνωστό Ήρωα του Άγγλου Θεατρικού Συγγραφέα Καρολου Ντικενς, ο οποίος θεωρείται ένας από τους κορυφαίους συγγραφείς όλων των εποχών. Έτσι λοιπόν το έργο αυτό εγκαινιάζει μία ιδιαίτερη πρωτιά για το ΧΑΡΗ ΡΩΜΑ, εφ΄ όσον για πρώτη φορά θα παίξει ο ίδιος σε παιδική θεατρική παράσταση!\nΎστερα από δέκα χρόνια ενασχόλησής του με το θέατρο για τα παιδιά (άλλες φορές ως σκηνοθέτης και άλλες ως συγγραφέας), τώρα αναλαμβάνει να υποδυθεί τον “ΣΚΡΟΥΤΖ” ,απαιτητικό ρόλο που έχουν παίξει στο παρελθόν μυθικοί πρωταγωνιστές όπως ο ΑΛΜΠΕΡΤ ΦΙΝΕΥ, ο ΤΖΩΡΤΖ ΣΚΟΤ, και ο ΜΑΙΚΛ ΚΑΙΗΝ!\nΗ “Χριστουγεννιάτικη ιστορία” έχει ξεχωριστή θέση στη βιβλιογραφία της παγκόσμιας λογοτεχνίας.\nΚατερίνα Αναστασίου, Δημήτρης Κοράκης, Βαγγέλης Δουκουτσέλης, Μαρία Κοκολάκη, ενώ το δυναμικό στελεχώνουν δημοφιλής συνεργάτες όπως ο ΓΙΑΝΝΗΣ ΖΟΥΓΑΝΕΛΗΣ που έγραψε την μουσική και ο ΦΩΤΗΣ ΜΕΤΑΞΟΠΟΥΛΟΣ που καθοδήγησε το θίασο χορευτικά.


Διατροφολογία - Διαιτητική : Διατροφή και Mεταβολισμός\nMICHAEL J. GIBNEY, IAN A. MACDONALD, HELEN M. ROCHE\nΩς ένα ακαδημαϊκό αντικείμενο, η διατροφή έχει αναπτυχθεί ιδιαίτερα τα τελευταία χρόνια και παράλληλα η ανάγκη για εξειδικευμένα βιβλία σε αυτό το πεδίο. Ως απάντηση σε αυτή την ανάγκη, η Εταιρεία Διατροφής πήρε την απόφαση να παράγει μία σειρά από 4 βιβλία από τα οποία, η "Διατροφή και Μεταβολισμός" είναι το δεύτερο. Τα βιβλία αυτής της σειράς:\nΠαρέχουν στους φοιτητές τις βασικές επιστημονικές γνώσεις διατροφής, στο αντικείμενο των οργανικών συστημάτων και της υγείας.\nΔίνουν τη δυνατότητα σε καθηγητές και φοιτητές να διερευνήσουν τις βασικές αρχές της διατροφής και να τις χρησιμοποιήσουν καθόλη τη διάρκεια των σπουδών ώστε να αποκτήσουν μία κριτική σκέψη. Κάθε κεφάλαιο προσδιορίζει τα σημαντικά πεδία γνώσης που πρέπει να γίνουν αντιληπτά καθώς επίσης και τα βασικά σημεία κριτικής σκέψης που πρέπει να αναπτυσονται παράλληλα με την επάρκεια της γνώσης.\nΈχουν περάσει από ενδελεχή κρίση ώστε να διασφαλιστεί η πληρότητα και η ευκρίνεια του κειμένου, καθώς επίσης και να διασφαλιστεί ότι κάθε βιβλίο δίνει τη δυνατότητα μίας ευρύτερης διάστασης του αντικειμένου που πραγματεύεται ώστε να μπορεί να χρησιμοποιηθεί από διατροφολόγους αλλά και σε μαθήματα διατροφής σε όλο τον κόσμο.\nΤο βιβλίο Διατροφή και Μεταβολισμός είναι μία πολύ καλή επιλογή για φοιτητές που διδάσκονται Διατροφή του Ανθρώπου. Έρχεται ως συνέχεια του πρώτου βιβλίου της σειράς, του Εισαγωγή στη Διατροφή του Ανθρώπον και δημιουργεί τη βάση για την μετέπειτα εξειδίκευση σε είτε τη διατροφή και τη δημόσια υγεία είτε την κλινική διατροφή. Επαγγελματίες στη διατροφή, στη διαιτολογία, στην επιστήμη των τροφίμων, στην ιατρική, στη φυσιολογία σε επιστήμες υγείας και αλλά συγγενή επαγγέλματα θα βρουν επίσης πολλά ενδιαφέροντα πεδία σε όλες αυτές τις περιοχές. Βιβλιοθήκες σε όλα τα πανεπιστήμια και άλλα εκπαιδευτικά και ερευνητικά ιδρύματα πρέπει να έχουν αντίτυπα στα ράφια τους.\nΣυγγραφέας:MICHAEL J. GIBNEY, IAN A. MACDONALD, HELEN M. ROCHE


ΑΛΗΘΕΙΑ: Στα βήματα του Αποστόλου Παύλου με το 4ο Γυμνάσιο Κατερίνης. (Με την ευκαιρία της σημερινής εορτής των Αγίων Παύλου και Πέτρου)\nΕκπαιδευτική εκδρομή την Πέμπτη 9 Νοεμβρίου 2017 πραγματοποίησε το 4ο Γυμνάσιο Κατερίνης και συγκεκριμένα η Γ΄ τάξη του Σχολείου.\nΘέμα της εκπαιδευτικής εκδρομής ήταν η διαδρομή του Αποστόλου Παύλου κατά την επίσκεψη του στην Ελλάδα και ειδικότερα από την πόλη της Βέροιας μέχρι την Πύδνα.\nΟι μαθητές και μαθήτριες του 4ου Γυμνασίου Κατερίνης συνοδεία των εκπαιδευτικών του Σχολείου και με την παρουσία του Σεβασμιωτάτου Μητροπολίτη Κίτρους, Κατερίνης και Πλαταμώνος κ. Γεωργίου είχαν την δυνατότητα να δουν από κοντά τα μέρη τα οποία πέρασε ο Απόστολος Παύλος κατά την επίσκεψη του στην Ελλάδα.\nΣτην Βέροια τα παιδιά επισκέφτηκαν το Βήμα του Αποστόλου Παύλου.\nΤο Βήμα του Αποστόλου Παύλου βρίσκεται δίπλα από την πλατεία Ωρολογίου στο κέντρο της πόλης. Εδώ, σώζονται οι ρωμαϊκές πλάκες του 1ου αιώνα, πάνω στις οποίες ,σύμφωνα με την παράδοση, στεκόταν ο Απόστολος των Εθνών κατά τη διάρκεια του κηρύγματός του.\nΤο μνημείο είναι επίσης διακοσμημένο με εντυπωσιακές ψηφιδωτές αγιογραφίες ενώ στο περιβάλλοντα χώρο τοποθετήθηκε πρόσφατα ανδριάντας του Αποστόλου των Εθνών Παύλου, δωρεά του Πατριαρχείου Μόσχας και της Ρωσικής Ακαδημίας Τεχνών.\nΕκεί ενημερώθηκαν για την διαδρομή του Αποστόλου Παύλου στην Ελλάδα (φώτο-βίντεο-ομιλίες), ενώ στα παιδιά μίλησε για τον Απόστολο Παύλο ο Σεβασμιωτάτος Μητροπολίτης Κίτρους, Κατερίνης και Πλαταμώνος Γεώργιος.\nΣτη συνέχεια τα παιδιά πήγαν στον Κολινδρό Πιερίας όπου και γευμάτισαν.\nΜετά επισκέφτηκαν την Μεθώνη και την Πύδνα και τέλος επέστρεψαν στην Κατερίνη.\nΉταν μια από τις ποιο ενδιαφέρουσες εκπαιδευτικές εκδρομές που είχαν την ευκαιρία να συμμετάσχουν οι μαθητές και μαθήτριες του 4ου Γυμνασίου Κατερίνης και αξίζουν συγχαρητήρια στους εκπαιδευτικούς που την οργάνωσαν.\n*Τα ποιο πολλά όμως συγχαρητήρια και τα εύσημα ανήκουν στην καθηγήτρια-θεολόγο του 4ου Γυμνασίου Κατερίνης κ. Αιμιλία Ζαχαριάδου, για την οργάνωση και υλοποίηση της εκδρομής.\n*Σε μια περίοδο που οι αξίες και τα ιδανικά βρίσκονται σε κρίση και η ορθοδοξία βάλλεται από παντού, είναι σημαντικό να υπάρχουν τέτοιες δράσεις ιδιαίτερου πνευματικού ενδιαφέροντος που ενισχύουν και πλουτίζουν τα βιώματα των νέων παιδιών.\nΜια εκδρομή που θα την θυμούνται για αρκετό διάστημα τα παιδιά!


Νεκρά ζώα εντοπίστηκαν στις όχθες του χειμάρρου «Ντόμιτσα» στο Αχλαδοχώρι - Trikala Focus\nΠρωτοσέλιδοΤρίκαλαΝεκρά ζώα εντοπίστηκαν στις όχθες του χειμάρρου «Ντόμιτσα» στο Αχλαδοχώρι\nΆγνωστο το πως βρέθηκαν εκεί τα ζώα με τους κατοίκους να εκφράζουν τον προβληματισμό τους και το φόβο πιθανών μολύνσεων\nΑνατριχίλα προκαλεί η εικόνα που αντικρύζει κανείς στις όχθες του χειμάρρου «Ντόμιτσα» στο Αχλαδοχώρι του Δήμου Φαρκαδόνας. Τις τελευταίες μέρες κάτοικοι του χωριού μετέφεραν στην εφημερίδα μας την εικόνα των κουφαριών νεκρών ζώων.\nΤα νεκρά ζώα δεν γνωρίζει πως βρέθηκαν στο συγκεκριμένο σημείο νεκρά. Αν δηλαδή μεταφέρθηκαν από κάποιο κτηνοτρόφο ή αν πέθαναν εξαιτίας κάποιας δηλητηρίασης. Ωστόσο η εικόνα προκαλεί ποικίλα ανατριχίλα και φόβο για την δημόσια υγεία. Με την άνοδο της θερμοκρασίας στο σημείο κυριαρχεί έντονη δυσοσμία μια και τα κουφάρια των ζώων βρίσκονται σε αποσύνθεση.\nΟι κάτοικοι ζητούν την λήψη άμεσων ενεργειών για την απομάκρυνση των κουφαριών των νεκρών ζώων ώστε να αποφευχθεί κάθε κίνδυνος μολύνσεων


ΗΓΓΙΚΕΝ TO ΠΟΘΟΥΜΕΝΟ : Μάστιγες του λαού μας, τεμπελιά και περηφάνεια\nΑπό το "ΗΓΓΙΚΕΝ", 04/06/2014\nΠριν καιρό, φίλος μηχανικός είχε μία δουλειά σε ένα χωριό και ζήτησε δύο άτομα για να μεταφέρουν κάποια πράγματα. Μου έλεγε στο τηλέφωνο «30 € ζητήσανε, 50 € τους έταξα!».\n«Και τι έγινε;».\n«Άκου: ήρθαν και μόλις είδαν ότι έπρεπε να μεταφέρουν ένα φορτηγό με κουτιά μου είπαν " α, αυτή, είναι βαριά δουλειά, φεύγουμε!" και πήγαν να συνεχίσουν τον φραπέ στην καφετέρια με την σύνταξη του μπαμπά....»\nΓνωστός μου που διατηρεί τουριστική επιχείρηση ψάχνει καμαριέρα αλλά όσες πάνε τις φαίνονται βαριά η δουλειά κι ενώ μόλις πάνε να πιάσουν την δουλειά δείχνουν αποφασισμένες για να δουλέψουν γιατί έχουν πολύ μεγάλη ανάγκη, μόλις ζοριστούν λίγο στην δουλειά φεύγουν και ξεχνάνε τις μεγάλες ανάγκες τους, για να ξεκουραστούν... (Αν και για να ξε-κουραστείς πρέπει πρώτα να κουραστείς...)\nΟπωσδήποτε ο σύγχρονος τρόπος ζωής δεν σου δίνει την δυνατότητα να διοχετεύσεις την ενέργειά σου όπως παλιότερα που ο κόσμος ζούσε στην ύπαιθρο και η κρίση έχει επιδεινώσει τα μέγιστα τις ευκαιρίες. Αλλά όταν είσαι σε ανάγκη και σε έκτακτη κατάσταση είναι δυνατόν να κοιτάς τον ...γάιδαρο στα δόντια; Όταν δεν έχεις να φας είναι δυνατόν να κάθεσαι στο σπίτι και να κλαις την μοίρα σου ή να σερφάρεις όλη μέρα στο ίντερνετ και να σε ταΐζει η συνταξιούχα μάνα σου; Όλοι αυτοί οι άνθρωποι τι περιμένουν να γίνει; Να 'ρθει κάποιος και να τους δώσει έτσι αέρα κι άκοπα λεφτά; Δεν αναρωτιούνται προς τα πού πάνε; Τι θα απογίνουν;\nΑν μη τι άλλο, ας βγούνε έξω από το σπίτι κι ας κάνουν οτιδήποτε! Μια βόλτα! Να πάρουν λίγο αέρα. Να κάνουν κάτι που δεν κάνουν κάθε μέρα, μήπως τους κατέβει καμιά νέα σκέψη. Από την στιγμή που δεν ξεσηκώνονται εναντίον όσων μας φέρανε εδώ, τουλάχιστον ας προσπαθήσουν να ζήσουν.\nΚάποτε ένας νεαρός του οποίου μόλις είχε πεθάνει ο πατέρας του και είχε μεγάλη ανάγκη από εργασία, πήγε από το χωριό του να ζητήσει δουλειά σε μια μεγάλη εταιρία της περιοχής σαν μηχανικός που είχε σπουδάσει. Ο πρόεδρος της εταιρίας τον συζήτησε για ώρα χωρίς να εκδηλώσει την συγκατάβασή του ή την απόρριψή του προς το νεαρό μηχανικό. Αφού τελείωσε η συζήτηση και σηκώθηκε ο νεαρός να φύγει, χαιρετώντας τον πρόεδρο του είπε «κι αν ακόμη δεν υπάρχει δουλειά σαν μηχανικός, μπορώ να 'ρθω κι εργάτης»!!! Και τότε ο πρόεδρος, ξαφνιασμένος του είπε «έλα αύριο για δουλειά σαν μηχανικός!»...\nΈχω έναν φίλο που υποστηρίζει ότι ο λαός κατάντησε τεμπέλικος. Δεν το αποδέχομαι κι έρχομαι συχνά σε μεγάλες κόντρες μαζί του, υποστηρίζοντας πως έχουμε την πιο σπουδαγμένη γενιά όλων των εποχών, απλά η προηγούμενη γενιά των πατεράδων της, κατέστρεψε την Ελλάδα και τις ευκαιρίες για να αξιοποιηθούν οι γνώσεις της. Αλλά τελευταία φοβάμαι πως εν μέρει έχει ένα δίκιο... Και φοβάμαι επίσης, ότι εκτός αυτού έχουμε κι ένα είδος κακής περηφάνειας που μας εμποδίζει να κάνουμε πράγματα και δουλειές, τα οποία θεωρούμε ότι δεν μας αρμόζουν γιατί έχουμε άλλη ιδέα για τον εαυτό μας. Έτσι όταν πεις κάποιον για να κάνει μια χειρονακτική δουλειά σου απαντάει «τι; Αλβανός είμαι;». Δυστυχώς, πολλοί δεν κατάλαβαν ότι έχουμε γυρίσει πολλές δεκαετίες πίσω αλλά χωρίς τα εχέγγυα που σου έδινε η επιβίωση στην ύπαιθρο αφού πλέον οι περισσότεροι ζούμε σε μεγαλουπόλεις, όντας έρμαιο των συνθηκών που αυτή σου επιβάλλει, από την εργασία μέχρι την διατροφή.\nΜου έλεγε παλιότερα ένας φίλος που είχε πάει στον γέροντα Γαβριήλ ότι στην παρέα που βρέθηκε στο κελί ήταν κι ένας πιτσιρικάς 21 ετών ο οποίος δεν είχε σπουδάσει, δεν εργαζόταν και ζούσε με τους γονείς του. Όταν ο γέροντας του είπε «στην πόλη δεν έχει οικοδομές να δουλέψεις;» ο νεαρός που ήταν εντελώς καλομαθημένος, σοκαρίστηκε και μόνο με την σκέψη να φανταστεί τον εαυτό του οικοδόμο...\nΔυστυχώς, είμαστε σε οικονομικό πόλεμο και αν δεν αλλάξει η νοοτροπία μας θα δούμε φοβερά δράματα.\nΗ πνευματική ζωή μέσα στην Ορθοδοξία, σου καθαρίζει τις πνευματικές τσίμπλες κι αρχίζεις βλέπεις τον εαυτό σου σταδιακά όπως ακριβώς είναι κι όχι όπως τον νομίζεις ότι είναι...


Η δύναμη του εθελοντισμού στην πράξη : Στηρίζοντας ασυνόδευτα προσφυγόπουλα - News4Health\nΣτο πλευρό του Ερυθρού Σταυρού βρέθηκε και πάλι ο ΣΦΕΕ προσφέροντας ιατροφαρμακευτικό υλικό για την ανοικτή δομή αρωγής προσφυγόπουλων του ΕΕΣ στην Αθήνα. Μια δομή που ανακαινίστηκε ώστε συνδράμει στη φροντίδα και ενσωμάτωση ανήλικων προσφύγων.\nΌποιος περνάει την πόρτα του ανακαινισμένου και μάλιστα μόλις σε μια εβδομάδα, κτηρίου του Ελληνικού Ερυθρού Σταυρού (ΕΕΣ) στον αριθμό 4 της οδού Αλκιβιάδου, κατακλύζεται από χρώματα. Οι τοίχοι του Δρακοπούλειου κτηρίου έχουν γεμίσει αισιόδοξες ζωγραφιές, τα δωμάτια έχουν γεμίσει με νεαρούς πρόσφυγες και εθελοντές του Ερυθρού Σταυρού. Έχουν γεμίσει με ελπίδα.\nΣτο κτήριο μια εθελόντρια, νοσηλεύτρια/ εκπαιδεύτρια του ΕΕΣ, η Αμαλία Λεντζή εκπαίδευσε τα παιδιά στις πρώτες βοήθειες. Με αφορμή το «σεμινάριο» το News4Health βρέθηκε στο Δρακοπούλειο, επιχειρώντας να αποτυπώσει τις προσπάθειες του ΕΕΣ να αλλάξει τις ζωές 94 προσφύγων, ηλικίας 14 έως 17 ετών. Στο πλευρό του Ερυθρού Σταυρού και πάλι ο Σύνδεσμος Φαρμακευτικών Επιχειρήσεων Ελλάδος (ΣΦΕΕ).\nΣτο κτήριο, ένα παλιό κέντρο αιμοδοσίας του ΕΕΣ με τεράστια ιστορία από το Β’ΠΠ, προσφέρονται υπηρεσίες φιλοξενίας, σίτισης και στέγασης σε ασυνόδευτους ανηλίκους. Παράλληλα, υπάρχει επιστημονική ομάδα με εκπαιδευτικό, νομικό κοινωνικούς λειτουργούς, ψυχολόγους και φροντιστές σε 24ωρη βάρδια. Τα παιδιά έχουν τη δυνατότητα να παρακολουθήσουν σχολείο ή σε όσα δεν είναι εφικτό γίνεται άτυπη εκπαίδευση μέσα στη δομή. Εκεί γίνονται και υποστηρικτικά μαθήματα για τα παιδιά που πηγαίνουν σχολείο. Τα θέματα υγείας περιλαμβάνονται στο εκπαιδευτικό πρόγραμμα των παιδιών.\nΟ εκπαιδευτικός χώρος είναι γεμάτος εικόνες, βιβλία και τετράδια και ένα ρητό που γράφει στα αραβικά «η ξενιτιά είναι μητριά, δεν θα είναι ποτέ η μητέρα σου». Όπως μας εξήγησε η επικεφαλής εκπαιδευτικός υπάρχουν πολλά εμπόδια στην εκπαίδευση των ανηλίκων, που ξεπερνούν τις γλωσσικές δυσκολίες. Ειδικά η πρόσβαση σε πλήρη μαθήματα ξένων γλωσσών ή υπολογιστών αποδεικνύονται πρόκληση. Η δομή είναι ανοιχτή και όταν τα παιδιά μπαίνουν υπογράφουν ένα προσύμφωνο που περιγράφει ποιες είναι οι υποχρεώσεις και τα δικαιώματά τους. Μπορούν να επισκεφτούν φίλους, να πάνε βόλτες, να παρακολουθήσουν μαθήματα σε άλλες δομές ή να τους επισκέπτονται. Στις 11 το βράδυ η δομή κλείνει.\nΠέρα όμως από τη σίτιση, τη στέγαση, την εκπαίδευση και τη νομική στήριξη σημαντική είναι η συνεισφορά των εθελοντών του ΕΕΣ στην προσπάθεια ενσωμάτωσης των παιδιών αυτών στην ελληνική κοινωνία. «Στόχος μας είναι επειδή θα ενηλικιωθούν να έχουν δουλέψει πολύ το κομμάτι της ένταξης. Τα προετοιμάζουμε είτε για να μεταφερθούν σε ένα προστατευμένο διαμέρισμα είτε για να αποκτήσουν δεξιότητες και να απορροφηθούν στην αγορά εργασίας ή σε ότι άλλο προβλέπεται», αναφέρει η Αρετή Κεντιστού, Τομεάρχη Κοινωνικής Πρόνοιας του ΕΕΣ.\nΤα παιδιά υποστηρίζονται φυσικά και σε θέματα υγείας από τον τομέα της νοσηλευτικής, με την κινητή μονάδα του Ερυθρού Σταυρού που έχει εβδομαδιαία παρουσία. Επισημαίνεται ότι με την άφιξη τους οι νεαροί υποβάλλουν αίτημα ασύλου. Κανένα παιδί δεν αφήνεται στην τύχη του ακόμη και αν έχει ενηλικιωθεί. Όπως αναφέρουν οι άνθρωποι του Ερυθρού Σταυρού ακόμη και το πρώτο διάστημα μετά την ενηλικίωση τους μπορεί να παραμείνουν έως ότου βρεθεί η επόμενη μεταβατική δομή, είτε προστατευμένο διαμέρισμα είτε ασφαλείς συνθήκες με εργασία ή σπουδές.\nΟι άλλες παρεμβάσεις\nΟ Ερυθρός Σταυρός έχει ένα κέντρο υποδοχής παιδιών και στα Καλάβρυτα για 30 άτομα και μία δομή φιλοξενίας από στο Βόλο. «Συνολικά προσφέρουμε 154 θέσεις ασυνόδευτων προσφύγων ανηλίκων», ανέφερε η Κεντιστού.\nΟ ΕΕΣ διαθέτει δύο Πολυδύναμα Κέντρα Προσφύγων σε Αθήνα και Θεσσαλονίκη. Το κέντρο της Αθήνας στην Καποδιστρίου παρέχει υπηρεσίες στον προσφυγικό πληθυσμό και διαθέτει τηλεφωνική γραμμή η οποία λειτουργεί 12 ώρες τη μέρα παρέχοντας πληροφόρηση και διερμηνεία σε 12 γλώσσες. Μπορεί να καλύψει αιτήματα είτε προσφύγων είτε υπηρεσιών που επιθυμούν βοήθεια διερμηνείας, όπως υγειονομικές δομές. Όπως ανέφερε ο πρόεδρος του ΕΕΣ Αντώνης Αυγερινός το κέντρο δέχεται καθημερινά περίπου 500 τηλεφωνικές κλήσεις (2105140440) ή μέσω viber και whatsapp.\nΣυνολικά οι δράσεις του ΕΕΣ για πρόσφυγες και μετανάστες αναπτύσσονται σε 11 πόλεις σε όλη την Ελλάδα. Δύο μικρότερες δομές αφορούν κορίτσια ασυνόδευτες πρόσφυγες, καθώς ο αριθμός τους είναι μικρός, σύμφωνα με τους ανθρώπους του Ερυθρού Σταυρού. Επόμενος σταθμός θα αφορά στη φροντίδα των ηλικιωμένων. Ειδική μνεία στην προσφορά των εθελοντών έκανε ο κ. Αυγερινός. «Οι εθελοντές διαθέτουν τεχνογνωσία που αποδεικνύει την υπεροχή τους έναντι άλλων ΜΚΟ. Έχουν λάβει εκπαίδευση 500 ωρών και είναι επίσης πιστοποιημένοι κατά ISO», ανέφερε. Υπογράμμισε, δε, την ανάγκη ενδυνάμωσης του εθελοντικού αισθήματος στην Ελλάδα, που φαίνεται να έχει δεχθεί σημαντικό πλήγμα.\nΣύμφωνα επίσης με το Γενικό Διευθυντή του ΣΦΕΕ, Μιχάλη Χειμώνα, ο Σύνδεσμος στηρίζει τις κινήσεις του ΕΕΣ καθώς αναγνωρίζει το έργο του. Η χορηγία του ΣΦΕΕ έχει ξεκινήσει από το 2016 και αποτελεί αναγνώριση της προσφοράς του ΕΕΣ. Η πρωτοβουλίας «προΣfΕΕρουμε», η οποία αποτελεί προσπάθεια στήριξης των παιδιών και των ευάλωτων πληθυσμών, που βρίσκονται σε ανάγκη. Η εν λόγω πρωτοβουλία ειδικότερα καλύπτει ανάγκες σε φαρμακευτικά σκευάσματα, υγειονομικό υλικό, είδη πρώτης ανάγκης και σχολικά είδη σε παιδιά και σε λοιπές ευάλωτες κοινωνικές ομάδες, που φιλοξενούνται σε Δομές και Κέντρα Κοινωνικής Πρόνοιας ακριτικών και απομακρυσμένων περιοχών της Ελλάδας.\nΚρίσιμα ερωτήματα για τις Επιτροπές Αξιολόγησης και Διαπραγμάτευσης φαρμάκων\nΤις σοβαρές δυσλειτουργίες της διαδικασίας HTA, της αξιολόγησης και διαπραγμάτευσης φαρμάκων, αναδεικνύει ο ΣΦΕΕ με επιστολή που απέστειλε, σύμφωνα με πληροφορίες του News4Health και στις 2 αρμόδιες Επιτροπές.


«Το πρόβληµα του κολυµβητηρίου θα µπορούσε να λυθεί από το 2017»\nΔηµοτικός Σύµβουλος Δ. Δράµας ΠΟΛΗ+ΖΩΗ\n«Το πρόβληµα του κολυµβητηρίου θα µπορούσε να λυθεί από το 2017,όταν όλο το Δηµοτικό Συµβούλιο αποφάσισε την δέσµευση 750000 euro µε την προϋπόθεση να ξεκινήσουν άµεσα τα έργα αποκατάστασης τόσο της οροφής, όσο και των κερκίδων.\nΑντί αυτού η Δηµοτική Αρχή όχι µόνο δεν ξεκίνησε τα έργα αλλά άρχισε να χρησιµοποιεί τα χρήµατα αυτά για άλλες ανάγκες» αναφέρει ο Δηµοτικός Σύµβουλος µε την «ΠΟΛΗ+ΖΩΗ» Φώτης Νικολαΐδης.\nΓια την αντιπαράθεση της παράταξής του µε το ΠΡΟΤΖΕΚΤ δηλώνει ότι δεν θα ακολουθήσει τον κύριο Τσιαµπούση γιατί όπως λέει «Απέναντί µας δεν βάζουµε τις άλλες παρατάξεις αλλά τα προβλήµατα των Δραµινών και αγωνιζόµαστε για τις λύσεις». Υπογραµµίζει ότι ως παράταξη κατέθεσαν µια ολοκληρωµένη πρόταση που θα ισχυροποιήσει το brand name της Ονειρούπολης. Τέλος τονίζει πως θα συνεχίσει ο ίδιος και η «ΠΟΛΗ+ΖΩΗ» που ανήκει να αγωνίζονται για τα συµφέροντα όλων των Δραµινών.\n– Kύριε Νικολαΐδη το θέµα του Κολυµβητηρίου Δράµας µονοπωλεί την τοπική επικαιρότητα. Η αιφνιδιαστική απόφαση να κλείσει προκάλεσε έντονες συζητήσεις. Ορισµένοι επιρρίπτουν ευθύνες και στις αντιπολιτεύσεις που δεν συναίνεσαν στην συνέχιση της λειτουργίας του. Πώς φτάσαµε σε αυτήν την αρνητική εξέλιξη;\n– Το θέµα του κλεισίµατος του κολυµβητηρίου είναι ένα θέµα που όντως µονοπωλεί το ενδιαφέρον το τελευταίο διάστηµα. Η Δηµοτική Αρχή αποφάσισε να κλείσει το κολυµβητήριο θυροκολλώντας ένα χαρτί χωρίς την υπογραφή κανενός υπευθύνου λίγες ώρες πριν ξεκινήσουν τα παιδιά την χρήση του. Το πρόβληµα του κολυµβητηρίου θα µπορούσε να λυθεί από το 2017,όταν όλο το Δηµοτικό Συµβούλιο αποφάσισε την δέσµευση 750000 ευρώ µε την προϋπόθεση να ξεκινήσουν άµεσα τα έργα αποκατάστασης τόσο της οροφής, όσο και των κερκίδων. Χαρακτηριστικά θυµάµαι και µπορεί ο καθένας να ανατρέξει σε βίντεο της εποχής και να δει τις δηλώσεις των αρµοδίων αντιδηµάρχων οι οποίοι µιλούσαν για ολοκλήρωση του έργου µέσα στο 2017.Αντί αυτού η Δηµοτική Αρχή όχι µόνο δεν ξεκίνησε τα έργα αλλά άρχισε να χρησιµοποιεί τα χρήµατα αυτά για άλλες ανάγκες.\nΌσο για τις ευθύνες που επιρρίπτουν κάποιοι και στην Αντιπολίτευση για το κλείσιµο του κολυµβητηρίου θα πω πως η παράταξη Πόλη και Ζωή κράτησε µια υπεύθυνη στάση και φυσικά έβαλε την ασφάλεια των παιδιών αλλά και των υπολοίπων χρηστών του κολυµβητηρίου πάνω από όλα.\nΑυτή είναι η ευθύνη µας, οτιδήποτε άλλο δείχνει ανευθυνότητα. Άλλωστε δεν ήταν λίγες οι φορές που στο Δηµοτικό Συµβούλιο προειδοποιήσαµε την Δηµοτική Αρχή για το σηµερινό αποτέλεσµα. Ειδικά µετά από την έκθεση του µελετητή που επισήµανε τα προβλήµατα στατικότητας του κτηρίου.\nΔυστυχώς η Δηµοτική Αρχή και σε αυτό το θέµα έδειξε την ανεπάρκεια της και την επιπολαιότητα µε την οποία αντιµετωπίζει τα θέµατα που αφορούν τον Δήµο µας όχι µόνο δεν παράγει έργο αλλά καταστρέφει. Λύσεις υπάρχουν πολλές και έχουν προταθεί και από µελετητές και από αιρετούς. Το έγκληµα συντελέστηκε και όποια λύση δοθεί θα κρατήσει το κολυµβητήριο κλειστό µέχρι την ολοκλήρωσή της.\n«Η Παράταξη Πόλη και Ζωή, υπηρετεί τους δηµότες και προασπίζει τα συµφέροντα των Δραµινών»\n– Έντονες αντιπαραθέσεις και διαξιφισµοί και µε την παράταξη ΠΡΟΤΖΕΚΤ. Ακούστηκαν σκληροί χαρακτηρισµοί…\n– Για εµένα ο κύριος Τσιαµπούσης και η παράταξη του λειτουργούν µέσα στο Δηµοτικό Συµβούλιο αλλά και έξω από αυτό µε µοναδικό σκοπό να αποκοµίσουν πολιτικά οφέλη χωρίς να ενδιαφέρονται για τα προβλήµατα του δήµου και των δηµοτών. Τελευταίο παράδειγµα αποτελεί η στάση που κράτησε στο θέµα του κολυµβητηρίου.\nΣτην προσπάθεια του να µην δυσαρεστήσει τους συλλόγους ψήφησε παρών στην παραχώρηση, µε την ψήφο αυτή το κολυµβητήριο θα παραχωρούνταν για χρήση µε ότι αυτό συνεπάγεται, δεδοµένου του προβλήµατος στατικότητας του κτηρίου. Στην συνέχεια βλέποντας την αντιµετώπιση των υπόλοιπων παρατάξεων της αντιπολίτευσης άλλαξε την ψήφο του σε όχι. Αυτές οι συµπεριφορές δεν δείχνουν σοβαρότητα και υπευθυνότητα.\nΑπό εκεί και έπειτα επιδόθηκαν σε ένα µπαράζ αναρτήσεων στο διαδίκτυο αλλά και σε συνεχόµενα δελτία τύπου στα οποία χαρακτήριζαν τον κ. Χαρακίδη και τον κ.Μλεκάνη ως Καταστροφείς της Δράµας.\nΕγώ θα ήθελα να ρωτήσω τον κ. Τσιαµπούση είναι και ο κ. Χρυσοχοΐδης καταστροφέας καθώς µην ξεχνάµε ότι ήταν Αντιδήµαρχος της Διοίκησης Χαρακίδη, καθώς επίσης και τι γνώµη έχει ο κ. Χρυσοχοΐδης για τις δηλώσεις αυτές;\nΆποψή µου είναι πως όσο περισσότερο µιλάει ο κ. Τσιαµπούσης όσο περισσότερα δελτία τύπου κάνει τόσο γίνεται σαφές πως η παράταξη Πόλη και Ζωή είναι η µόνη λύση για την διοίκηση του δήµου µας.\n– Ο κύριος Τσιαµπούσης έχει επιλέξει αυτόν τον δρόµο, εµείς δεν θα τον ακολουθήσουµε. Υπάρχουν σοβαρά προβλήµατα που δηµιουργούνται λόγω της ανεπάρκειας του κ. Μαµσάκου και µε αυτά ασχολούµαστε, µε υπευθυνότητα και σοβαρότητα.\nΗ συνεργασία των αντιπολιτεύσεων είναι, ήταν και θα είναι ο σκοπός µας. Απέναντί µας δεν βάζουµε τις άλλες παρατάξεις αλλά τα προβλήµατα των Δραµινών και αγωνιζόµαστε για τις λύσεις τους.\n– Πάµε σε κάτι άλλο. Ως δηµοτική παράταξη καταθέσατε πρόταση για την πραγµατοποίηση της ΟΝΕΙΡΟΥΠΟΛΗΣ παρά τα αυστηρά µέτρα για τον κορωνοϊό. Μπορεί παρά το αυστηρό πρωτόκολλο να γίνει η εκδήλωση;\n– Άλλο ένα µεγάλο θέµα που αναδεικνύει την ανικανότητα της παρούσας Δηµοτικής Αρχής. Κανένας µέχρι και σήµερα δεν ξέρει αν θα γίνει η Ονειρούπολη και µε ποιόν τρόπο θα γίνει.\nΠαρά την οµολογία της Δηµοτικής Αρχής πως η Ονειρούπολη δεν είναι ελκυστική ούτε για τους Δραµινούς και την παραδοχή της ότι πρέπει να γίνουν µεγάλες αλλαγές, βλέπουµε ότι χρησιµοποιεί ως άλλοθι την πανδηµία για να καλύψει την έλλειψη φαντασίας και οράµατος που την διακρίνει.\nΕµείς, µέσα σε αυτές τις δύσκολες για όλους συνθήκες είδαµε µια ευκαιρία για την Ονειρούπολη. Καταθέσαµε µία ολοκληρωµένη πρόταση που έχει δοθεί στην δηµοσιότητα και πιστεύουµε πως θα ισχυροποιήσει το brand name της Ονειρούπολης και θα βάλει τις βάσεις για να ξαναγίνει η πρώτη χριστουγεννιάτικη γιορτή της χώρας µας.\nΑκολουθώντας φυσικά όλα τα υγειονοµικά πρωτόκολλα. Ελπίζω πως η Δηµοτική Αρχή θα ακούσει την πρόταση µας για το καλό όλων µας.\n«Καταθέσαµε µία ολοκληρωµένη πρόταση που θα ισχυροποιήσει το brand name της Ονειρούπολης»\n– Αναφέρθηκα στην πανδηµία. Ο Δήµος Δράµας πώς λειτούργησε αυτήν την περίοδο;\n– Δυστυχώς η Δηµοτική Αρχή και ο κ. Μαµσάκος δεν εκµεταλλευτήκαν τις ευκαιρίες που δόθηκαν από το προγράµµατα χρηµατοδότησης για την προστασία από τον covid -19. Με αυτά τα χρήµατα θα µπορούσαν για παράδειγµα να βάλουν µονά θρανία στα σχολεία, να κάνουν ειδικές απολυµάνσεις και τόσα άλλα, αρκεί να δούµε πόσα χρήµατα πήραν άλλοι Δήµοι της χώρας. Ενδεικτικά αναφέρω πως ο Δήµος Καβάλας πήρε κοντά στο 1000000 από την δεύτερη χρηµατοδότηση ενώ ο Δήµος µας µηδέν. Είναι κρίµα γιατί αυτήν την ανικανότητά του κ. Μαµσάκου την πληρώνουν όλοι οι Δραµινοί.\n– Ο κορωνοϊός έφερε αλλαγές στον χώρο διεξαγωγής της Λαϊκής. Σας βρίσκει σύµφωνο η συζήτηση για µόνιµη µεταφορά της λαϊκής αγοράς στον χώρο της Ανάπλασης;\n– Ναι µε βρίσκει σύµφωνο η συζήτηση, αλλά πρέπει να γίνεται δηµόσια µε όλους τους φορείς και τις παρατάξεις. Μόνο που η Δηµοτική Αρχή δεν συζητά.\nΜε τις ενέργειες της έχει καταφέρει να διχάσει τους πολίτες. Εµείς όπως κάνουµε πάντα, θα καταθέσουµε την ώρα που πρέπει µία σοβαρή πρόταση, που θα δίνει λύσεις και δεν θα βάζει τον έναν απέναντι στον άλλο.\n– Και µε τις πεζοδροµήσεις στο κέντρο της Δράµας συµφωνείτε;\n– Η παράταξη µας είναι υπέρ των πεζοδροµήσεων, είναι υπέρ των ανοικτών πόλεων, είναι υπέρ των µεγάλων παρεµβάσεων. Οι πεζοδροµήσεις µε τον τρόπο που έγιναν δηµιούργησαν µεγάλα προβλήµατα. Ήταν µία λανθασµένη απόφαση. Με µεγάλη καθυστέρηση ξαναήρθε το θέµα στην Επιτροπή Ποιότητας Ζωής και αποφασίστηκε το άνοιγµα του κέντρου της πόλης.\nΝα ξέρετε δεν είναι κακό να λέµε ότι κάναµε λάθος, οι πολιτικοί θα πρέπει να αναλαµβάνουν την πολιτική ευθύνη των αποφάσεων τους.\n«Οι πεζοδροµήσεις µε τον τρόπο που έγιναν δηµιούργησαν µεγάλα προβλήµατα»\n– O Πρόεδρος κύριος Χαραλαµπίδης µετά από πιέσεις των αντιπολιτεύσεων αποφάσισε και έγινε χθες συνεδρίαση του Δηµοτικού συµβουλίου δια ζώσης. Φτάσαµε στο σηµείο να παρακαλάµε, για αυτό που εδώ και καιρό γίνεται στα περισσότερα συµβούλια της χώρας. Η εικόνα των Δηµοτικών Συµβούλιών µε τηλεδιάσκεψη ήταν απογοητευτική. Η δηµοτική Αρχή βολεµένη από το πρόβληµα της πανδηµίας απέφευγε τις δια ζώσης συνεδριάσεις στις οποίες γίνετε η συζήτηση των θεµάτων µε τον τρόπο που πρέπει. Φυσικά από τις περισσότερες συνεδριάσεις ο Δήµαρχος ήταν απών.\n– Ποια η πορεία της παράταξης «Πόλη και Ζωή» από εδώ και πέρα;\n– Η Παράταξη Πόλη και Ζωή είναι µία παράταξη που από την ίδρυση της το 2006 και την συµµετοχή της στα δηµοτικά συµβούλια τόσο από την θέση της αντιπολίτευσης, όσο και ως διοίκηση του Δήµου, υπηρετεί τους δηµότες και προασπίζει τα συµφέροντα των Δραµινών. Να θυµίσω πως τα τελευταία 20 χρόνια η Δηµοτική Αρχή του Κυριάκου Χαρακίδη ήταν αυτή που άφησε το µεγαλύτερο έργο στην Δράµα. Το ΚΔΑΠ – ΜΕΑ, το ΚΗΦΗ, το φουσκωτό γυµναστήριο, το παλιό Δηµαρχείο, η αντικατάσταση του δικτύου ύδρευσης, ο παιδικός σταθµός της Νέας Κρώµνης, οι συνδέσεις όλων των δηµοτικών κοινοτήτων µε τον βιολογικό καθαρισµό ύδρευση Ξηροποτάµου, η ύδρευση Χωριστής, η ανακύκλωση, η λειτουργία ΣΜΑ -ΚΔΑΥ, οδικό δίκτυο και ποδηλατοδρόµοι (Φιλίππου, Γερολύµπου, Χελµού) και παράλληλα συντηρήσεις σε όλες τις εγκαταστάσεις του Δήµου και ιδιαίτερα στις αθλητικές. Πάγια προκαταβολή στους προέδρους των Κοινοτήτων, που τους έδινε την δυνατότητα να αντιµετωπίσουν όλα τα µικροπροβλήµατα των χωριών τους. Αυτή η Δηµοτική Αρχή τους κοροϊδεύει και τους έχει µε δεµένα χέρια. Η παράταξη µας προχωρά ενωµένη αξιοποιώντας τα έµπειρα στελέχη και ανανεωµένη µε νέους ανθρώπους σκοπό και στόχο έχει να κερδίσει και πάλι την εµπιστοσύνη των Δραµινών και να λύσει τα προβλήµατα που παραµένουν στάσιµα από το 2014.\n– Θα ήθελα να πω πως εγώ προσωπικά όπως και η παράταξη µας, θα συνεχίσουµε να αγωνιζόµαστε για τα συµφέροντα των συνδηµοτών µας. Θα συνεχίσουµε να αναδεικνύουµε τα προβλήµατα και να προσπαθούµε για τις λύσεις. Προβλήµατα που είναι τεράστια. Μετά από 6 χρόνια θητείας αυτής της Δηµοτικής Αρχής µε ένα αποτέλεσµα απογοητευτικό για την Δράµα, πλέον και ο τελευταίος πολίτης ξέρει τι να περιµένει. Μεγάλα έργα και παρεµβάσεις δεν θα γίνουν αν εξαιρέσουµε το Β.Α.Α. το οποίο και αυτό ξεκίνησε η διοίκησή µας και θα έπρεπε να έχει ολοκληρωθεί εδώ και καιρό. Αρκεί µια βόλτα στις γειτονιές, στα χωριά και ειδικά στους συνοικισµούς για να καταλάβει ο καθένας µας ότι και στα θέµατα της καθηµερινότητας όπως το πράσινο, η καθαριότητα υπάρχει τεράστιο πρόβληµα. Αυτό οφείλετε ξεκάθαρα στον τρόπο µε τον οποίο δουλεύουν και τον τρόπο που αντιλαµβάνονται την διοίκηση οι κύριοι της δηµοτικής αρχής.\nΠροηγούμενο άρθρο829 Φύλλο 22 Οκτωβρίου 2020\nΕπόμενο άρθρο830 Φύλλο 29 Οκτωβρίου 2020


Γιώργος Χρανιώτης: Τα γεγονότα που δεν είδαμε ποτέ και η δήλωση για το Survivor, που θα συζητηθεί! | Gossip-tv.gr\nΓιώργος Χρανιώτης: Τα γεγονότα που δεν είδαμε ποτέ και η δήλωση για το Survivor, που θα συζητηθεί!\nΗ δήλωσή του Γιώργου Χρανιώτη για τα γεγονότα από το Survivor που δεν έχουν βγει ποτέ στη δημοσιότητα… σίγουρα θα συζητηθεί\nΈνας χρόνος πέρασε από τον πρώτο κύκλο του ριάλιτι επιβίωσης, όμως μία δήλωση του ηθοποιού θα προκαλέσει ερωτηματικά.\n«Ναι, και έχουν σχέση με την καθημερινότητά μας. Τα έχω ζήσει, δεν τα λέω σε κανέναν, είναι ιερά και κρύβουν μια επικινδυνότητα. Δεν θα ήθελα να πω κάτι που έχω κάνει στο Survivor και να με μιμηθεί κάποιος, γιατί αυτό μπορεί να του στοιχίσει μέχρι και τη ζωή του. Επίσης, υπάρχει μια συνενοχή μεταξύ των εμπλεκομένων ανθρώπων και δεν θα ήθελα να τη σπάσω» είπε χαρακτηριστικά στο περιοδικό Down Town.